
कुरआन पढ़ना पढ़ाना और तिलावत में मशगूल रहना 
आख़िरी मन्जिल पर 
वीरान घर 
काबिले रश्क 
औरतों को सूरः ब-करः की आखिरी दो आयते 
याद कराने का हुक्म 
सूरः ब-कृरः और सूरः आलि इमरान की फ॒जीलत 
आयतुलू-कुर्सी की फृजीलत 
फुर्ज नमाज़ के बाद आयतुल-कुर्सी 

| सूरः ब-कृरः की आखिरी दो आयतों की फूजीलत 
सूरः ब-क्रः की आख़िरी दो आयते रात को पढ़ना 
जुमा के दिन सूरः आलि इमरान की तिलावत करना 
हर रात सूरः वाकिआ पढ़ने से कभी फाका न होगा 
सूरः यासीन की फजीलत 
सूरः कहफ की फ॒जीलत 
सूरः मुल्क और अलिफ-लाम-मीम सज्दः की फजीलत 
कृब्र के अजाब से बचाने वाली दो सूरतें: 
सूरः हश्र की आखिरी तीन आयते 
सूरः इजा जुलजिलत्‌, कुल या अय्युहल्‌ काफिरून 
और सूरः इख्लास 
सूरः इख्लास की अतिरिक्त फूजीलत 
सूरः अल्हाकुमुत्तकासुर 

कुल अऊजु बिरब्बिलू फ-लक और 

कुल अऊ्जु बिरब्बिन्नास 

रात को सोते. वकत करने का एक अमल 

बीमारी का एक अमल 

| कुरआन के हिफ्ज करने की ज़रूरत और अहमियत 
अल्लाह के जिक्र के फाइल और उससे गफलत 
पर दईदें 

तसबीह पढ़ने और कलिमा तय्यिबा का विर्द करने 
का हुक्म और उंगलियों पर पढ़ने की फुजीलत 
जिक्र करने वाले हर भलाई ले गये 

खुदा तआला का साथ 

दिल की ह 
| दुनिया में जन्नत का दीदार 

खुदा की बारगाह में तज़किरा 

तहज्जुद गुजारी के बदले 

बिना खर्च बाला नशी 

बिस्तर पर बुलन्द दर्ज 

दीवाना बन जाओ 

रियाकारी की परवाह न करो 

नम्बर ले गये 

मगफिरत की निदा 

मोती के मिंबर 

दुनिया व आखिरत की भलाई 

सिर्फ एक चीज 

जिहाद से अफूजल 
दुनिया से रुख्सत होने के वक्त 
| जन्नत के बागीचे 
फरिश्तों के सामने फु 
अल्लाह के अजाब से नजात 
अर्श इलाही के साये में 
मुर्दा और जिन्दा 
हुजूरे अकरम सल्ल० का जवाब 
करवट में कृबूल 
शैतान की नाकामी 
फ॒जर और अस्र की नमाज के बाद जिक्र का सवाब 
निफाक से बरी 
जिक्र छोड़ने की वईदें 
मुर्दा गधे के पास से उठे 
जबरदस्त नुकसान 
हर बात वबाल है 
लानत से कौन महफूज है 
सुब्हानल्लाह, अल्हम्दु लिल्लाहि, ला इला-ह इल्लल्लाहु 
अल्लाहु अकबर का विर्द रखने के फूजाइल 
जन्नत में दाखिला 
अर्श तक 
अल्लाह तआला तक पहुँचना 
दुनिया और जो कुछ दुनिया में है, से अफज़ल 
रोज़ाना हजार नेकियाँ 

हजरत मूसा अलैहिस्सलाम को हिदायत 
हजरत इब्राहीम खलीलुल्लाह अलैहिस्सलाम का पैगाम 
पूरे सी 

पंतझड़ की तरह 

तमाम जिक्रोँ में अफूजल 

जन्नत की कुन्जियाँ 

99 दफ्तर 

360 जोड़ों का शुक्रिया 

ढाल ले लो 

उहुद पहाड़ के बराबर 

चार कलिमों का चयन 

ईमान ताजा किया करो 


तसबीहाते फातिमा 
सोते वक्त और फर्ज नमाज़ के बाद तसबीह 
तहमीद और तकबीर 


हजरत फातिमा घर का काम-काज खुद करती थीं 
घर में सामान की कमी कोई ऐब नहीं | 
तीन कलिमात जिनके पढ़ने का बेइन्तिहा सवाब है 
हज़रत जुवैरिया रजि० कैसे उम्मुल मोमिनीन बन गईं 
हजराते सहाबा का बेमिसाल अदब 

हज़रत जुवैरिया के बाप का मुसलमान होना 

नाम बदलना 

कलिमा-ए-तीहीद के फुजाइल 

इस्तिगफार 

क्या? 
नबी पाक पर दुरूद व सलाम के फजाइल 
कोई मजलिस जिक्र और दुरूद व सलाम से 
ख़ाली न रहने दें 
मजलिस के आख़िर में उठने से पहले पढ़ने की दुआ 


तिलावत और जिक्र के बारे में चन्द अहकाम 
दस्तूरुल अमल 

सुबह व शाम को पढ़ने के लिए 

रात को पढ़ने के लिए 

फुर्ज नमाजों के बाद 

अल्लाह के जिक्र और कुरआन मजीद 
के फूजाइल व मसाइल 





कुरआन पढ़ना पढ़ाना और तिलावत में मशगूल रहना ' 
हदीसः (!) हजरत उसमान रज़ियल्लाहु अन्हु से रिवायत है कि 
हुजूरे अक्दस सल्लल्लाहु अलैहि व सल्लम ने इरशाद फरमाया कि तुम 
में से सबसे बेहतर वह है जो कुरआन सीखे और सिखाये। 
(मिश्कात शरीफ पेज 83 जिल्द ]) 
हदीसः (2) हजरत अब्दुल्लाह बिन अब्बास रजियल्लाहु अन्हु से 
रिवायत है कि हुजूर पुरनूर सल्लल्लाहु अलैहि व सल्लम ने इरशाद 
फुरमाया कि मेरी उम्मत के शरीफ लोग वे हैं जो कुरआन के उठाने 
वाले हैं और रात (को जागने) वाले हैं। 
(मिश्कात शरीफ पेज 220 जिल्द ]) 
तशरीहः इन दोनों हदीसों में कुरआन करीम के पढ़ने पढ़ाने और 
इसकी तालीम व प्रसार में लगने की फुजीलत बयान फरमायी है। 
दुनिया में करोड़ों आदमी बसते हैं, छोटा-बड़ा और अच्छा-बुरा और 
शरीफ वगैरह। शरीफ (सम्मानित और बड़ाई वाला) होने के बहुत-से 
मेयार हैं। इस बारे में लोगों की मुख्तलिफु रायें हैं। कोई शख्स 
दौलतमन्द (धनवान) को बड़ा समझता है, कोई राष्ट्रपति और प्रधान 
मन्त्री को शरीफ जानता है। कोई अच्छे बंगले में रहने वाले को अच्छा 
जानता है, कोई बड़ी फर्म और मोटर-कार वगैरह का मालिक होने को 
बड़ाई का मेयार यकीन करता है। ख़ुदा तआला के सच्चे रसूल 
सल्लल्लाहु अलैहि व सल्लम ने इन जिक्र हुए ख़्यालात को गलत करार 

दिया और शराफत का मेयार कुरआन मजीद में मशगूल होना बताया। 
और जो इसकी तालीम में लगे उसके बारे में फरमाया कि वह सबसे 
बेहतर आदमी है। 

हजरत अबू सईद रजियल्लाहु अन्हु से रिवायत है कि रसूले खुदा 
सल्लल्लाहु अलैहि व सल्लम ने इरशाद फरमाया कि अल्लाह तआला 
फरमाते हैं कि जिस शख्स को कुरआन मेरे जिक्र से और मुझसे सवाल 
करने से मशगूल करे (कि उसको कुरआन शरीफ पढ़ने की वजह से 
दूसरे किसी जिक्र और दुआ की फुरसत न मिले) मैं उसको सवाल 
करने वालों से अफजल (नेमतें) दूँगा। और कलामुल्लाह की फृजीलत 
(दूसरे) सारे कलामों पर ऐसी है जैसी अल्लाह की फुजीलत मख्लूक 
पर है। (तिर्मिजी) 

हजरत अब्दुल्लाह बिन मसऊद रजियल्लाहु अन्हु से रिवायत है 
कि रसूलुल्लाह सल्लल्लाहु अलैहि व सल्लम ने इरशाद फरमाया कि जो 
शख्स अल्लाह की किताब से एक हफ़ पढ़े तो उसके लिये उस हर्फ के 
बदले एक नेकी मिलेगी और हर नेकी दस नेकियों के बराबर (लिखी 
जाती) है। (फिर फरमाया) मैं नहीं कहता कि अलिफ-लाम-मीम एक 
हर्फ है, बल्कि मैं कहता हूँ कि अलिफ एक हर्फ है और लाम एक हर्फ 
है और मीम एक हर्फ है। (तिर्मिजी) 

पस अगर किसी ने लफ़्ज अल्हम्दु कहा तो उसके कहने से पचास 
नेकियाँ मिल जायेंगी क्योंकि इसमें पाँच हर्फ हैं। 

कुरआन मजीद अल्लाह की किताब है इसमें अहकाम हैं। कायनात 
की हकीकृतें और इलम व ज्ञान की बातें हैं, अख्लाक व आदाब हैं, 
इसने दुनिया व आख़िरत की कामयाबी के आमाल बताये हैं, यह 
दुनिया के इन्किलाबात के असबाब और कौमों के उठने, पस्त होने, 
बुलन्दी हासिल करने और बरबाद होने के राजों और उसूलों की तरफ 











अल्लाह के जिक्र और... I0 
छछछडलळळछ्ल्छ्छळ्लळछळ्छल्ल्ळ्ल्ल्ल्ल्छ्ल 
रहबरी करता है। इसकी बरकतें बेइन्तिहा हैं। खुदा-ए-पाक की 
रहमतों का सरचश्मा (स्रोत) है, नेमत व दौलत का खज़ाना है। इसकी 
तालीमात पर अमल करना दुनिया व आखिरत की सरबुलन्दी और 
कामयाबी का जरिया है। इसके अलफाज़ भी बहुत मुबारक हैं। यह 
सबसे बड़े बादशाह का कलाम है। ख़ालिक (पैदा करने वाले यानी खुदा 
तआला) व मालिक का प्याम है, जो उसने अपने बन्दों और बन्दियों के 
लिये भेजा है। इसके अलफाज बहुत बरकत वाले हैं, इसकी तिलावत . 
करने वाला आख़िरत के बेइन्तिहा अज्र व फल का हकुदार तो होता ही 
है दुनियावी जिन्दगी में भी रहमत व बरकत और इज्जत व खुदाई 
मदद उसके साथ रहती है और यह शख्स दिल के सुकुन और 
खुशहाली के साथ जिन्दगी गुजारता है। 

कलामुल्लाह की एक अजीब शान यह है कि इसके पढ़ने से कभी 
सैरी नहीं होती (यानी तबीयत नहीं भरती) और बरसों पढ़ते रहो कभी 
पुराना मालूम नहीं होता। यानी तिलावत करने वाले की तबीयत का 
लगाव इस बुनियाद पर खत्म नहीं होता कि बार-बार एक ही चीज़ पढ़ 
रहा है बल्कि बात यह है कि जितनी बार पढ़ते हैं नयी चीज़ मालूम 
होती है। कितनी अजीम है वह जात जिसका कलाम इस कद्र खूबियों 
वाला है। 

कुरआन मजीद की तिलावत और अल्लाह का जिक्र ज़बान पर 
जारी रखने से बहुत-से फायदे हासिल होते हैं। एक बार नबी करीम 
सल्लल्लाहु अलैहि व सल्लम ने हजरत अबू बक्क रजियल्लाहु अन्हु को 
चन्द वसीयतें फरमाईं जिनमें से एक यह है किः 

तर्जुमाः तुम कुरआन पाक की तिलावत और अल्लाह के जिक्र को 
अपने ऊपर लाजिम कर लो क्योंकि इससे आसमान में तुम्हारा तज़किरा 
होगा और जमीन में तुम्हारे लिये नूर होगा। (मिश्कात शरीफ) 














आख़िरी मन्जिल पर 

हजरत अब्दुल्लाह बिन उमर रजियर्लाहु अन्हु से रिवायत है कि 
रसूले ख़ुदा सल्लल्लाहु अलैहि व सल्लम ने इरशाद फरमाया कि 
कियामत के दिन कुरआन वाले से कहा जायेगा कि पढ़ता जा और 
(जन्नत के दरजों में) चढ़ता जा। क्योंकि तेरी मन्जिल उस आयत के 
पास है जिसको तू सबसे आख़िर में पढ़े। (मिश्कात) 

यानी चढ़ते-चढ़ते जहाँ तेरी किराअत (कुरआन का पढ़ना) ख़त्म 
होगी वहीं तेरी मन्जिल है। लिहाजा जिसको जितना कुरआन शरीफ याद 
होगा उतना ही उसको बुलन्द दरजा मिलेगा । 


वीरान घर . द 

हजरत अब्दुल्लाह बिन अब्बास रजियल्लाहु अन्हु से रिवायत है 
कि रसूले खुदा सल्लल्लाहु अलैहि व सल्लम ने इरशाद फरमाया कि 
जिस शख्स के दिल में कुरआन का कुछ हिस्सा (भी) नहीं वह वीरान 
घर की तरह से है। (तिर्मिजी) 

फायदाः मालूम हुआ कि दिल एक इमारत है जिसकी आबादी 
कुरआन शरीफ से है। 


काबिले रश्क 

हज़रत अब्दुल्लाह बिन उमर रजियल्लाहु अन्हु से रिवायत है कि 
रसूले खुदा सल्लल्लाहु अलैहि व सल्लम ने इरशाद फरमाया कि रश्क 
सिफ दो आदमियों पर है- एक वह जिसको खुदा ने कुरआन दिया वह 
उसमें रात-दिन लगा रहता है। नमाजों में पढ़ता है, तिलावत करता है 
उसपर अमल करता है। दूसरे वह जिसको खुदा ने माल दिया हो सो 
वह उसमें से रात-दिन अल्लाह तआला की रिजा में खर्च करता रहता 


है। (बुखारी शरीफ) 
‘toed ऊन ENERO OOOO 





अल्लाह के जिक्र और... I2 
एछरकरडइरर्टरळर्ठहनडलटाळळाडरकरटसहळाळाडफाडळाडहळडलहड 
औरतों को सूरः ब-क्रः की आखिरी दो आयतें 
याद कराने का हुक्म 

हदीसः (3) हजरत जुबैर बिन नुफैर रजियल्लाहु अन्हु से रिवायत 
है कि रसूले अकरम सल्लल्लाहु अलैहि व सललम ने फरमाया कि 
अल्लाह तआला ने ऐसी दो आयतों पर सूरः ब-करः ख़त्म फ्रमायी है 
जो अल्लाह ने मुझे अपने उस खजाने से दी हैं जो उसके अर्श के 
नीचे है लिहाजा तुम उन आयतों को सीखो और अपनी औरतों को 
सिखलाओ (ताकि वे भी तिलावत करें और उनके सीखने-सिखाने की 
जरूरत इसलिये है) कि ये रहमत (का जरिया) हैं और (अल्लाह की) 
नज़दीकी हासिल होने का सबब हैं और पूरी-की-पूरी दुआ हैं। 

(मिश्कात शरीफ पेज 89) 

तशरीहः इस रिवायत में सूरः ब-करः की आखिरी दो आयतों की 
फुजीलत बयान फरमायी और हुक्म दिया है कि इनको सीखें और 
औरतों को भी सीखायें ताकि सभी इनकी बरकतों से मालामाल हों। 
हुजूरे अक्दस सल्लल्लाहु अलैहि व सल्लम ने इरशाद फुरमाया कि सूरः 
ब्र-कृरः की आखिरी दो आयतें (आ-मनर्रसूलु से लेकर सूरः के ख़त्म 
तक) अल्लाह ने मुझे अपने उस खजाने से दी हैं जो उसके अर्श के 
नीचे है। और यह भी फुरमाया कि ये दोनों आयतें रहमत का जरिया 
और अल्लाह की नज़दीकी हासिल होने का सबब हैं और पूरी की पूरी 
दुआ हैं। इन आयतों को याद करें बार-बार पढ़ें और खुसूसियत के 
साथ सोते वक्त जरूर पढ़ा करें। इनकी और फ॒जीलत अभी-अभी इन 
पन्नों में इन्शा-अल्लाह आयतुल-कुर्सी की फुजीलत के बाद बयान 
होगी। 

औरतों को ज़िक्र व तिलावत में मर्दों से पीछे नहीं रहना चाहिये। 

आखिरत की दौड़-धूप में सब बराबर हैं, जो जितना कर लेगा उसका 
अज्र पा लेगा, मर्द हो या औरत हो। आख़िरत बेइन्तिहा है वहाँ की 
नेमतें भी बेइन्तिहा हैं, उम्रें भी बेइन्तिहा होंगी। नेमतों की नवाज़िश 
होगी, जो मर्द व औरत जिस कृद्र नेक आमाल की पूंजी साथ ले 
जायेगा वहाँ सवाब पायेगा । 
सूरः ब-क्रः और सूरः आलि इमरान की फजीलत 
` हज़रत अबू हुरैरह रजियल्लाहु अन्हु से रिवायत है कि ओं हजरत 
सल्लल्लाहु अलैहि व सल्लम ने इरशाद फरमाया कि अपने घरों को कब्र 
न बनाओ। (यानी घरों में ज़िक्र व तिलावत का चर्चा रखो और जिक्र 
व तिलावत से खाली रखकर घरों को कृब्रिस्तान न बना दो कि जैसे 
वहाँ जिक्र व तिलावत की आवाज़ नहीं ऐसे ही तुम्हारे घर भी इससे 
खाली हो जायें और जिन्दा लोग मुर्दों की तरह बन जायें) फिर फरमाया 
कि बेशक शैतान उस घर से भागता है जिसमें सूरः ब-क्रः पढ़ी जाती 
है। (मुस्लिम शरीफ) 
हजरत अबू उमामा रज़ियल्लाहु अन्हु से रिवायत है कि ऑ 
हजरत सल्लल्लाहु अलैहि व सल्लम ने फरमाया कि कुरआन पढ़ा करो 
क्योंकि वह कियामत के दिन अपने लोगों के लिये (जो पढ़ते-पढ़ाते हैं 
और इसकी तिलावत का जौकृ रखते हैं) सिफारिशी बनकर आयेगा! 
फिर फुरमाया कि दो रोशन सूरतें पढ़ो (यानी सूरः ब-करः और सूरः 
आलि इमरान क्योंकि ये दोनों कियामत के दिन दो सायबानों की तरह 
आयेंगी और अपने लोगों को बख्शवाने और दरजे बुलन्द कराने के 
लिये खुदा पाक के हुजूर में) खूब जोरदार सिफारिश करेंगी। फिर 
फुरमाया कि सूरः ब-करः को पढ़ो क्योंकि इसका हासिल कर लेना 
बरकत का सबब है और इसका छोड़ देना हसरत का सबब है और 
यह बातिल वालों के बस की नहीं। (मुस्लिम शरीफ) 

आयतुल्‌-कुर्सी की फजीलत 

आयतुल्‌-कुर्सी भी सूरः ब-करः की एक आयत है जो तीसरे पारे 
के पहले पृष्ठ पर है। इसके पढ़ने की बहुत फूजीलत आयी है। एक 
हदीस में है कि हुजूर सल्लल्लाहु अलैहि व सल्लम ने हजरत उब्बी बिन 
कअब रजियल्लाहु अन्हु से दरियाफ्त फरमाया कि बताओ अल्लाह की 

` किताब में कौनसी आयत सबसे ज्यादा बड़ी है? हज़रत उब्बी बिन 

कअब ने अर्ज किया अल्लाह व रसूल ही ज्यादा जानते हैं। आपने फिर 
यही सवाल किया तो उन्होंने अर्ज किया कि सबसे बड़ी आयत यह हैः 

(सूरः ब-कृरः आयत 255) 

यह सुनकर उनकी तसदीकृ फरमाते हुए आँ हज़रत सल्लल्लाहु 
अलैहि व सल्लम ने उनके सीने पर हाथ मारकर फरमायाः तुमको इल्म 
मुबारक हो। (मुस्लिम शरीफ) 

बाज हदीसों में आयतुल-कुर्सी को कुरआन की तमाम आयतों की 
सरदार फरमाया है। (हिस्ने-हसीन) 

एक हदीस में है कि जब तुम रात को सोने के लिये अपने बिस्तर 
पर जाओ तो आयतुल-कुर्सीः 

अल्लाहु ला इला-ह इल्ला हु-व अलू-हय्युल्‌ कृय्यूमु ला 
तअखुजुहू सि-नतुंव्‌-व ला नौम, लहू मा फिस्समावाति व मा 
फिल्‌-अरूजि मन्‌ जल्लजी यश्फृओु ञिन्दहू इल्ला बिइज्निही यअूलमु 
मा बै-न ऐदीहिम्‌ व मा ख़ल्फृहुम्‌ व ला युहीतू-न बिशैइम्‌-मिन्‌ 
इल्मिही इल्ला बिमा शा-अ वसि-अ कुरसिय्युहुस्समावाति वल्‌-अर्‌-ज 
व ला यऊदुहू हिफ्जुहुमा व हुवल्‌ अलिय्युल्‌-अजीम। 

पढ़ लो। अगर ऐसा कर लोगे तो अल्लाह की तरफ से तुम्हारे 

FAS ASE 
ऊपर एक निगरानी करने वाला मुक्रर हो जायेगा और तुम्हारे करीब 
शैतान न आयेगा। (बुखारी) 


फूर्ज नमाज़ के बाद आयतुल-कुर्सी 

फूर्ज नमाज के बाद भी आयतुल-कुर्सी पढ़नी चाहिये। हजरत 
अली रजियल्लाहु अन्हु फरमाते हैं कि मैंने हुजूरे अक्दस सल्लल्लाहु 
अंलैहि व सल्लम से सुना है कि जो शख्स हर (फर्ज) नमाज़ के बाद 
आयतुलू-कुसी पढ़ ले उसको जन्नत में जाने के लिये मौत ही आइ 
बनी हुई है। और जो शख्स इस आयत को अपने विस्तर पर लेटते 
वकत पढ़ ले तो अल्लाह उसके घर में और पड़ोसी के घर में और 
आस-पास के घरों में अमन रखेगा । (बैहकी) 

शैतान के असर, आसेब, भूत-परेत से बचने के लिये 
आयतुल-कुर्सी का पढ़ना आजमाया हुआ है। 

सूरः ब-करः की आख़िरी दो आयतों की फुजीलत 

सूरः ब-कृरः की आख़िरी दो आयतें (आ-मनर्रसूलु से लेकर सूरः . 
के खत्म तक) इनके पढ़ने की भी बहुत फजीलत है। आखिरी आयत में 
दुआएँ हैं जो बहुत जरूरत की दुआएँ हैं। और इन दुआओं के कबूल 
होने का वायदा भी है। हुजूरे अक्दस सल्लल्लाहु अलैहि व सल्लम ने 
एक दिन फुरमाया कि इस वकत आसमानों का एक दरवाजा खोला गया 
है जो इससे पहले कभी नहीं खोला गया था। उस दरवाज़े से एक 
फरिश्ता नाजिल हुआ। आपने फरमाया कि यह एक फरिश्ता नाजिल 
हुआ है जो आज से पहले जमीन की तरफ कभी नाजिल नहीं हुआ। 
उस फुरिश्ते ने आपको सलाम किया और कहा: आप खुशखबरी कृबूल 
फुरमायें ऐसी दो चीजों की जो सरापा (यानी पूरी तरह) नूर हैं। आप 
से पहले किसी नबी को नहीं दी गईं: (ै) फातिहतुल किताब (यानी 

सूरः अल्हम्दु शरीफ) (2) सूरः ब-करः की आख़िरी दो आयतें। (इन 
दोनों में दुआएँ हैं)। अल्लाह का यह वायदा है कि इनमें से दुआ का 
जो भी हिस्सा आप पड़ेंगे उसके मुताबिक अल्लाह तआला आपको 
जरूर अता फरमायेंगे । (मुस्लिम शरीफ) 

सूरः ब-क्रः की आख़िरी दो आयतें रात को पढ़ना 

हज़रत इब्ने मसऊद रजियल्लाहु अन्हु से रिवायत है कि हुजूर 
सल्लल्लाहु अलैहि व सल्लम ने इरशाद फरमाया कि जिसने सूरः 
ब-कुरः की आखिरी दो आयतें रात को पढ़ लीं तो ये आयतें उसके 
लिये काफी होंगी। (यानी रात भर यह शख्स जिन्नात और इनसानों की 
शरारतों से महफूज़ रहेगा। हर नागवार चीज़ से इसकी हिफाजत होगी)। 

(बुखारी व मुस्लिम) 

हज़रत नौमान बिन बशीर रजियल्लाहु अन्हु फरमाते हैं कि रसूले 
अकरम सल्लल्लाहु अलैहि व सल्लम ने फरमाया कि अल्लाह तआला ने 
दो आयतें नाजिल फरमायी हैं जिनं पर सूरः ब-करः ख़त्म की है। जिस 
किसी घर में तीन रात पढ़ी जायेंगी तो शैतान उस घर के करीब न 
आयेगा। (तिर्मिजी व दारमी) 

एक हदीस में है कि आँ हज़रत सल्लल्लाहु अलैहि व सल्लम ने 
फरमाया कि सूर: ब-करः के ख़त्म पर जो आयतें हैं अल्लाह तआला 
ने अपनी रहमत के ख़ज़ानों से दी हैं जो अर्श के नीचे हैं। (उनमें जो 
दुआएँ हैं ऐसी जामे और मुकम्मल हैं कि) उन्होंने दुनिया व आखिरत 
की कोई भलाई नहीं छोड़ी जिसका सवाल उनमें न किया हो। 

(मिश्कात शरीफ) 


जुमा के दिन सूरः आलि इमरान की तिलावत करना 
हजरत मकहोल ताबिई ने फुरमाया कि जो शख्स सूरः आलि 











} 

















इमरान जुमा के दिन पढ़ ले उसके लिये रात आने तक फरिश्ते दुआ 
करते रहेंगे। (मिश्कात शरीफ) 

हर रात को सूरः वाकिआ पढ़ने से कभी फाका न होगा 

इदीसः (4) हजरत अब्दुल्लाह बिन मसऊद रजियल्लाहु अन्हु से 
रिवायत है कि हुजूरे अक्दस सल्लल्लाहु अलैहि व सल्लम ने इरशाद 
फुरमाया कि जो शख्स रोजाना रात को सूरः वाकिआ पढ़ लिया करे 
उसे कभी फाका न होगा। (हदीस को रिवायत करने वाले अब्दुल्लाह 
बिन मसऊद रजियल्लाहु अन्हु के शार्गिद का बयान है कि) हजरत 
अबुल्लाह बिन मसऊद रज़ियल्लाहु अन्हु अपनी लड़कियों को हुक्म 
देकर रोज़ाना रात को सूरः वाकिआ पढ़वाया करते थे। 

(मिश्कात शरीफ पेज 89) 

हदीसः हजरत अनस रज़ियल्लाहु अन्हु से रिवायत है कि हुजूरे 
अक्दस सल्लल्लाहु अलैहि व सल्लम ने इरशाद फुरमाया कि तुम अपनी 
औरतों को सूरः वाकिआ सिखाओ क्योंकि वह मालदारी (लाने) वाली 
सूरः है। (कन्जुल्‌-उम्माल पेज ।45 जिल्द ।) 

तशरीहः हदीस नम्बर 93 में फुरमाया कि जो शख्स हर रात 
सूरः वाकिआ पढ़ लिया करे उसे कभी फाका न होगा। और उसके बाद 
वाली हदीस में फरमाया कि सूरः वाकिआ औरतों को सिखाओ क्योंकि 
यह मालदारी लाने वाली सूरः है, इसी लिए अब्दुल्लाह बिन मसऊद 
रजियल्लाहु अन्हु रोजाना अपनी लड़कियों को पाबन्दी के साथ सूरः 
वाकिआ पढ़वाया करते थे। 

हाफिज इब्ने कसीर रहमतुल्लाहि अलैहि ने अपनी तफसीर में इन्ने 
असाकिर रहमतुल्लाहि अलैहि के हवाले से लिखा है कि हजरत 
अब्दुल्लाह बिन मसऊद रजियल्लाहु अन्हु की मौत वाली बीमारी में 


अल्लाह के जिक्र और...... I8 
EASE ASALBNTIRTB NLR NTBT ASNT BVNTATNT RUNYAN A 
हज़रत उसमान बिन अफ्फान रजियल्लाहु अन्हु उनकी बीमार-पुरसी के 
लिए तशरीफ ले गये और दरियाफ्त फरमाया कि आपको क्या तकलीफ 
है? हजरत अब्दुल्लाह रजियल्लाहु अन्हु ने जवाब दिया अपने गुनाहों के 
वबाल की तकलीफ है। हजरत उसमान रज़ि० ने फरमाया आपकी 
ख्वाहिश क्या है? हज़रत अब्दुल्लाह रजियल्लाहु अन्हु ने फरमाया अपने 
परवर्दिगार की रहमत चाहता हूँ। आपके लिये कोई डाक्टर भेज दूँ? 
हजरत उसमान ने पूछा। डाक्टर ने ही तो मुझे बीमार किया है, हज़रत 
अब्दुल्लाह रजियल्लाहु अन्हु ने जवाब दिया। तो फिर आखिर ख़चोँ के 
लिये कुछ रकम भिजवा दूँ? हजरत उसमान रजियल्लाहु अन्हु ने 
फरमाया । नहीं! मुझे इसकी जरूरत नहीं, हज़रत अब्दुल्लाह रजियल्लाहु 
अन्हु ने जवाब दिया। यह रकम आपके बाद आपकी लड़कियों के काम 
आ जायेगी, हजरत उसमान रजियल्लाहु अन्हु ने फरमाया। क्या आपको 
मेरी बेटियों पर फाके व तंगदस्ती का अन्देशा है? मैंने तो उन्हें हर रात 
सूरः वाकिआ की तिलावत की ताकीद कर रखी है, क्योंकि मैंने आँ 
हजरत सल्लल्लाहु अलैहि व सल्लम को यह फरमाते हुए सुना है कि 
जो शख्स हर रात सूरः वाकिआ पढ़े उसे कभी फाके की मुसीबत नहीं 
आयेगी । (तफसीर इब्ने कसीर पेज 287 जिल्द 4) 

लोग आजकल पैसा कमाने और मालदार बनने के लिये बहुत कुछ 
कोशिशें करते हैं लेकिन अल्लाह के रसूल सल्लल्लाहु अलैहि व सल्लम 
के बताये हुए नुस्खे पर अमल करने का इरादा ही नहीं करते। 
आजकल हम ऐसे दौर से गुज़र रहे हैं कि मर्दों और औरतों को, छोटों 
बड़ों को, बच्चों और बूढ़ों को कुरआन मजीद की तिलावत करने और 
अल्लाह का जिक्र करने की फुरसत ही नहीं मिलती। सुबह होती है तो 
सबसे पहले रेडियो और अख़बारात में मशगूल हो जाते हैं। घण्टे आधे 
घण्टे के बाद नाश्ता करके बनाव सिंघार करके बच्चे स्कूल की राह 














लेते हैं और बड़े नौकरियों के लिये चल देते हैं। औरतें और छोटे बच्चे 
रेडियो से गाना-बजाना सुनते रहते हैं। जब स्कूल वाले बच्चे वापस 
आते हैं तो वे भी गाना सुनने में लग जाते हैं, कहाँ का जिक्र कहाँ की 
तिलावत, सब दुनिया की मुहब्बत में मस्त रहते हैं। बहुत कम किसी 
घर से कलामुल्लाह पढ़ने की आवाज आती है। अल्लाह के जिक्र और 
कुरआन पाक की तिलावत के लिये लोगों की तबीयतें आमादा ही नहीं । 
महल्ले के मीहल्ले गफूलत-कदे बने हुए हैं, इक्का-दुक्का किसी घर में 
कोई नमाजी है और इस अफसोसनाक माहौल की वजह से अल्लाह की 
रहमतों और बरकतों से मेहरूम हैं। 

हर मुसलमान के लिये जरूरी है कि कुरआन मजीद पढ़े और 
अपने हर बच्चे को लड़का हो या लड़की कुरआन शरीफ पढ़ाये और 
रोजाना सुबह उठकर नमाज से फारिग होकर घर का हर फर्द कुछ न 
कुछ तिलावत ज़रूर करे ताकि उसकी बरकत से ज़ाहिर व बातिन 
दुरुस्त हो और दुनिया व आखिरत की खैर नसीब हो। 

अल्लाह के जिक्र और तिलावते कुरआन मजीद की बरकतें और 
सआदतें ऐसी बेइन्तिहा हैं जिनका पता उन्हीं नेक बन्दों को है जो 
अपनी जिन्दगी का हिस्सा उनमें लगाये रहते हैं। 

सूरः वाकिआ और सूरः आलि इमरान और सूरः ब-क्रः के 
फुज़ाइल अभी-अभी गुज़र चुके हैं। तरगीब के लिये इनके अलावा दीगर 
सूरतों के खास-खास फ॒जाइल और खासियतें जिक्र की जाती हैं ताकि 
नफ़्स को तिलावत के लिये आमादा करना आसान हो। 

सूरः फातिहा 

सूरः फातिहा कुरआन मजीद की पहली सूरः है जो बहुत बड़ी 
फुजीलत वाली सूरः है। एक हदीस में इसको कुरआन की सबसे बड़ी 
सूरः फरमाया है। (बुखारी) लम्बी सूरतें तो और भी हैं मगर बड़ाई के 

एतिबार से यह सबसे बड़ी है, इसकी बहुत बरकत है। नमाज़ की हर 
रवअत में पढ़ी जाती है। एक हदीस में फरमाया कि सूरः फातिहा जैसी 
सूरः न तो तौरात में नाज़िल हुई न इन्जील में, न जबूर में कुरआन 
में । (तिर्मिजी) 

सूरः फातिहा का विर्द रखना, दुनिया व आखिरत की भलाइयों से 
नवाज़े जाने का बहुत बड़ा जरिया है। एक हदीस में इरशाद है कि सूरः 
फातिहा में हर मर्ज से शिफा है। (दारमी) सूरः फातिहा के दस नाम हैं 
जिनमें से एक नाम काफिया और दूसरा शाफिया है, इसको पढ़ती रहा 
करो, बच्चों को सिखाओ और पढ़ो और पढ़ाओ। 


सूरः यासीन की फुजीलत 

हजरत अता बिन अबी रिबाह (ताबिई) फरमाते हैं कि मुझे यह 
हदीस पहुँची है कि रसूले करीम सल्लल्लाहु अलैहि व सल्लम ने इरशाद 
फरमाया कि जिसने दिन के अव्वल हिस्से में सूरः यासीन शरीफ पढ़ 
ली उसकी हाजतें पूरी कर दी जायेंगी । (मिश्कात शरीफ) 

एक और हदीस में है कि आँ हजरत सल्लल्लाहु अलैहि व स 
ने फरमाया कि जिसने सूरः यासीन अल्लाह की रिज़ा की नीयत से 
पढ़ी उसके पिछले गुनाह माफ हो जायेंगे लिहाजा तुम इसे अपने मुदो 
के पास पढ़ा करो। (मिश्कात शरीफ) यानी जिसकी मौत का वकत 
करीब हो उसके पास बैठकर पढ़ो। 

हज़रत अनस रज़ियल्लाहु अन्हु से रिवायत है कि रसूलुल्लाह 
सल्लल्लाहु अलैहि व सल्लम ने इरशाद फरमाया कि हर चीज़ का दिल 
होता है और कुरआन का दिल सूरः यासीन है। जिसने यासीन (एक 
बार) पढ़ी, अल्लाह उसके पढ़ने की वजह से उसके लिये दस बार पूरा 
कुरआन शरीफ पढ़ने का सवाब लिख देगा। (मिश्कात शरीफ) 

















सूरः कहफ की फूजीलत 
ˆ “सूरः कहफ पन्द्रहवें पारे के आधे अल्हम्दु लिल्लाहिल्लजी से शुरू 

होती है। इस. सूरः के पढ़ने की बहुत फुजीलत बयान हुई है। हजरत 
अबू सईद रजियल्लाहु अन्हु से रिवायत है कि आँ हज़रत सल्लल्लाहु 
अलैहि व सललम ने फुरमाया कि जिसने जुमा के दिन सूरः कहफ पढ़ 
ली उसके लिये दोनों जुमों के दरमियान नूर रोशन रहेगा। (दअवाते 
कबीर) यानी उसका दिल नूर से भरा रहेगा। या यह मतलब है कि 
जुमा के दिन एक बार के पढ़ लेने से उसकी क्र में बक्द्र एक हफ्ते 
के रोशनी रहेगी। अगर कोई हर जुमा को पढ़ लिया करे तो उसे मीत 
के बाद भी नूर ही नूर नसीब होगा। (अगरचे तमाम नेक आमाल 
रोशनी का सबब हैं)। 

हजरत अबू दर्दा रजियल्लाहु अन्हु से रिवायत है कि रसूले 
अकरम सल्लल्लाहु अलैहि व सल्लम ने इरशाद फरमाया कि जिसने 
सूरः कहफ के अव्वल की तीन आयतें पढ़ लीं वह दज्जाल के फितने 
से महफूज़ रहेगा। (तिर्मिजी शरीफ) 

सूरः तबारकल्लजी और अलिफ-लाम-मीम सज्दः की फुजीलत 

हज़रत अबू हुरैरह रजियल्लाहु अन्हु से रिवायत है कि हुजूरे 
अक्दस सल्लल्लाहु अलैहि व सल्लम ने इरशाद फरमाया कि कुरआन 
शरीफ में एक सूरः है जिसमें तीस आयते हैं। उसने एक शख्स की 
यहाँ तक सिफारिश की कि वह बख्श दिया गया। यह सूरः 
तबारकल्लजी बियदिहिल्‌ मुल्कु है (जो उन्तीसवें पारे की पहली सूरः 
है)। (तिर्मिजी, निसाई) 

हज़रत जाबिर रजियल्लाहु अन्हु से रिवायत है कि हुजूरे अक्दस 
सल्लल्लाहु अलैहि व सल्लम रात को उस वक्त तक नहीं सोते थे जब 

तक कि सूरः अलिफ्‌-लाम-मीम सज्दा और सूरः तबारकल्लजी 
बियदिहिलू मुल्कु न पढ़ लेते थे। (तिर्मिजी, दारमी) 


कृन्र के अजाब से बचाने वाली दो सूरतें 

सूरः सज्दा इक्कीसवें पारे में है जिसे अलिफु-लाम-मीम सज्दा भी 
कहते हैं। यह सूरः लुकमान और सूरः अहजाब के दरमियान है। सूरः 
तबारकल्लजी और सूरः सज्दा को कब्र के अजाब से बचाने में ख़ास 
दखल है जैसा कि चुगली और पेशाब की छींटों से एहतियात न करने 
को कुत्र का अजाब लाने में ज्यादा दखल है। 

हज़रत खालिद बिन मअदान (ताबिई) ने फरमाया कि मुझे यह 
बात मालूम हुई है कि एक शख्स सूरः अलिफ लाम मीम सज्दा को 
पढ़ा करता था इसके सिवा (बतौर विर्द) कोई दूसरी सूरः न पढ़ता था 
और था भी बहुत गुनाहगार, जब कब्र में अजाब होने लगा तो इस 
सूरः ने उस शख्स पर अपने पर फैला दिये और अर्ज किया कि ऐ 
रब! इसकी मगफिरत फरमा दे क्योंकि यह मुझे ज़्यादा पढ़ा करता था। 
चुनाँचे खुदा तआला ने उसकी सिफारिश कबूल फरमाई और फरमाया 
कि इसके लिये हर गुनाह के बदले एक-एक नेकी लिख दो और 
एक-एक दरजा बुलन्द कर दो। उन्होंने यह भी फरमाया कि यह सूरः 
अपने पढ़ने वाले की जानिब से कब्र में झगड़ा करेगी और अल्लाह 
पाक से अर्ज करेगी कि ऐ अल्लाह! अगर मैं तेरी किताब से हूँ तो 
इसके बारे में मेरी सिफारिश कबूल फरमा, अगर मैं तेरी किताब से 
नहीं हूँ तो मुझे अपनी किताब से मिटा दे। यह भी फरमाया कि यह 
सूरः परिन्दे की तरह अपने पर फैला देगी और सिफारिश करेगी और 
कृब्र के अज़ाब से बचा देगी। जो-जो फ॒जीलत सूरः अलिफ लाम मीम 
सज्दा की बतायी यह फुजीलत और खुसूसियत सूरः तबारकल्लजी 
बियदिहिल मुल्कु की भी बतायी है। (मिश्कात शरीफ) 























एक हदीस में है कि एकं सहाबी ने एक कृब्र पर खेमा लगाया 
उन्हें पता न था कि यहाँ कब्र है, वहाँ से उनको सूरः तबारकल्लज़ी 
बियदिहिलू मुल्कु पढ़ने की आवाज आयी। पढ़ने वाले ने जो कुत्र वाला 
था यह सूरः पढ़ते-पढ़ते ख़त्म कर दी, हुजूरे अक्दस सल्लल्लाहु अलैहि 
व सल्लम की ख़िदमत में हाजिर होकर यह वाकिआ अर्ज किया तो 
आपने फरमाया कि “यह सूरः अजाब को रोकने वाली है, अल्लाह के 
अजाब से उसे नजात दिला देगी!” (तिर्मिजी) 

सूरः हश्र की आखिरी तीन आयतें 

हजरत मअकूल बिन यसार रजियल्लाहु अन्हु से रिवायत है कि 
हुजूरे पाक सल्लल्लाहु अलैहि व सल्लम ने फरमाया कि जो शख्स सुबह 
को तीन बारः 

अऊजु बिल्लाहिस्समीञिल्‌ अलीमि मिनश्शैतानिर्रजीमि 

पढ़कर सूरः हश्र की आखिरी तीन आयतें पढ़ ले तो अल्लाह 
तआला उसके लिये सत्तर हज़ार फरिश्ते मुकुर्रर फरमा देंगे जो उस 
दिन शाम तक उसके लिये रहमत की दुआ करते हैं। और अगर उस 
दिन में मर जायेगा तो शहीद होने का दरजा पायेगा। और जिसने यह 
अमल शाम को कर लिया तो उसको भी यही नफा होगा (यानी सुबह 
होने तक सत्तर हज़ार फरिश्ते उसके लिये रहमत की दुआ करले रहेंगे 
और उस रात में मर जायेगा तो) शहादत का दरजा पायेगा । (तिर्मिजी 
व दारमी) 

सूरः हश्र अद्टाईसवें पारे में है, उसकी आखिरी तीन आयते: 
हुवल्लाहुल्लजी ला इला-ह इल्ला हु-व से सूरः के ख़त्म तक हैं, तलाश 
करके निकाल लो, समझ में न आये तो किसी हाफिज से पूछ लो। 

सूरः इजा जुलजिलतू, कुल या अय्युहल्‌ काफिरून 
और सूरः इख्लास 

हजरत इब्ने अब्बास' रजियल्लाहु अन्हु से रिवायत है कि आँ 
हज़रत सल्लल्लाहु अलैहि व सल्लम ने इरशाद फरमाया कि सूरः इज़ा 
जुलजिलतिल्‌ अर्‌जु आधे कुरआन के बराबर है, और सूरः कुल 
हुवल्लाहु अहद्‌ तिहाई कुरआन के बराबर है, और सूरः कुल या 
अय्युहल्‌ काफिरून चौथाई कुरआन के बराबर है। (तिर्मिजी) 

सूरः इख्लास की अतिरिक्त फ॒जीलत 

हजरत अनस रजियल्लाहु अन्हु ने फरमाया कि हुजूरे अक्दस 
सल्लल्लाहु अलैहि व सल्लम का इरशाद है कि जिसने रोज़ाना दो सौ 
बार सूरः कुल हुवल्लाहु अहद पढ़ ली उसके पचास साल के (छोटे) 
गुनाह आमालनामे से मिटा दिये जायेंगे। हाँ! अगर उसके ऊपर किसी 
का कर्ज हो तो वह तो माफ़ न होगा। (तिर्मिजी) 

हजरत अनस रजियल्लाहु अन्हु ही ने हुजूरे अक्दस सल्ल० का 
यह इरशाद नकृल किया है कि जो शख्स बिस्तर पर जाने का इरादा 
करे और दाहिनी करवट पर लेटकर सौ बार कुल हुवल्लाहु अहद्‌ पढ़ 
ले तो कियामत के दिन अल्लाह तआला का इरशाद होगा के ऐ मेरे 
बन्दे! तू अपनी दाई तरफ से जन्नत में दाखिल हो जा। (तिर्मिज़ी) 

हज़रत अबू हुरैरह रजियल्लाहु अन्हु फरमाते हैं कि हुजूरे अक्दस 
सल्लल्लाहु अलैहि व सल्लम ने एक शख्स को सूरः कुल हुवल्लाहु अहद्‌ 
पढ़ते हुए सुन लिया। आपने फरमाया (इसके लिये) वाजिब हो गयी। 
मैंने पूछा क्या? फरमायाः जन्नत । (तिर्मिजी) 

एक शख्स ने अर्ज किया या रसूलल्लाह! मैं सूरः कुल हुवल्लाहु 
अहद्‌ से मुहब्बत रखता हूँ। आप सल्लल्लाहु अलैहि व सल्लम ने 














फ्रमाया इसकी मुहब्बत ने तुझे जन्नत में दाखिल कर दिया। (तिर्मिजी) 

हजरत सईद बिन मुसैयब से रिवायत है कि हुजूरे अक्दस 
सल्लल्लाहु अलैहि व सल्लम ने फरमाया कि जिसने दस बार सूरः कुल 
हुवल्लाहु अहद्‌ पढ़ ली उसके लिये जन्नत में एक महल बना दिया 
जायेगा, और जिसने बीस बार पढ़ ली उसके लिये जन्नत में दो महल 
बना दिये जायेंगे, और जिसने तीस बार पढ़ ली उसके लिये जन्नत में 
तीन महल बना दिये जायेंगे । यह सुनकर हज़रत उमर रजियल्लाहु अन्हु 
ने अर्ज किया यां रसूलल्लाह! अल्लाह की कसम! इस सूरत में तो हम 
अपने बहुत ज्यादा महल बना लेंगे। आप सल्लल्लाहु अलैहि व सल्लम 
ने फरमाया अल्लाह बहुत बड़ा दाता है जितना अमल कर लोगे उसके 
पास से बहुत ज़्यादा इनाम है। (दारमी) 

सूरः अल्हाकुमुत्तकासुर 

हजरत अब्दुल्लाह बिन उमर रजियल्लाहु अन्हु ने बयान फरमाया 
कि हुजूरे अक्दस सल्ल० ने सहाबा से फरमाया कि क्या तुम से यह 
नहीं हो सकता कि रोजाना हज़ार आयतें पढ़ लो। उन्होंने अर्ज किया . 
या रसूलल्लाह! किसे ताकत है कि रोजाना हज़ार आयते (पाबन्दी से 
बिला नागा) पढ़े। आपने फरमाया कि क्या तुम से यह नहीं हो सकता 
कि सूरः अल्हाकुमुत्तकासुर पढ़ लो। (शुअबुल्‌ ईमान) 

कुल अऊजु बिरब्बिल्‌ फ-लक और कुल अऊजु बिरब्बिन्नास 

ये सूरतें कुरआन पाक की आहिरी दो सूरतें हैं। इनको 
मुअव्वजतैन कहते हैं। इनकी बड़ी फुजीलत आयी है। तकलीफ देने 
वाली चीजों और मख्लूक की शरारतों से महफूज़ रहने के लिये इनका 
पढ़ना बहुत ही ज्यादा लाभदायक और मुफीद है। हजरत उकृबा बिन 
आमिर रजियल्लाहु अन्हु फरमाते हैं कि मैं सरवरे आलम सल्लल्लाहु 

अलैहि व सल्लम के साथ सफर में था कि अचानक आँधी आ गयी 
और सख़्त अन्धेरा हो गया। हुजूरे अक्दस सल्लल्लाहु अलैहि व सल्लम 
सूरः कुल अऊजु बिरब्बिलु फ-लक्‌ और कुल अऊजु बिरब्बिन्नास के 
जरिये उस मुसीबत से अल्लाह की पनाह माँगने लगे, यानी इनको पढ़ने 
लगे और फरमाया कि उकृबा! इन सूरतों के ज़रिये अल्लाह की पनाह 
हासिल करो क्योंकि इन जैसी और कोई चीज़ नहीं है जिसके जरिये 
कोई पनाह वाला पनाह हासिल करे। (अबू दाऊद) [ 

हजरत अब्दुल्लाह बिन ख़बीब फरमाते हैं कि एक बार हम ऐसी 
रात में जिसमें बारिश हो रही थी और सख्त आँधी भी थी, हुजूरे 
अक्दस सल्लल्लाहु अलैहि व सल्लम को तलाश करने के लिये निकले, 
चुनाँचे हमने आपको पा लिया। आपने फरमाया कहो, मैंने अर्ज किया, 
क्या कहूँ? फरमाया जब सुबह हो और शाम हो सूरः कुल हुवल्लाहु 
अहदू और सूरः कुल अऊजु बिरब्बिल्‌ फ-लक और सूरः कुल अऊजु 
बिरब्बिन्नास तीन-तीन बार पढ़ लो, यह अमल कर लोगे तो हर ऐसी 
चीज से तुम्हारी हिफाजत होगी जिससे पनाह ली जाती है। (यानी हर 
तकलीफ देने वाली और हर बुराई और हर बला से महफूज़ हो 
जाओगे) । (तिर्मिजी) 

बात यह है कि जब कोई शख्स सूरः कुल अऊजु बिरब्बिल्‌ 
फ-लक्‌ पढ़ता है तो हर उस चीज़ के शर से अल्लाह की पनाह लेता 
है जो अल्लाह ने पैदा की है। और रात के शर से भी पनाह लेता है 
और गिरहों में दम करने वाली औरतों से शर से भी पनाह लेता है जो 
जादू करती हैं, और हसद करने वाले के शर से भी पनाह लेता है। 
और कुल अऊजु बिरब्बिन्नास पढ़ने वाला सीनों में वस्वसे डालने वाले 
के शर से पनाह लेता है। इतनी चीजों के शर (बुराई और फितने) से 
बचने के लिये दुआ की जाती है. इसी लिये ये दोनों सूरतें हर तरह के 
== 

शर से और बला और मुसीबत और जादू-टोने टोटके से महफूज़ रहने 
के लिये मुफीद हैं और आजमाई हुई हैं। इनको और सूरः इख्लास को 
सुबह शाम तीन-तीन बार पढ़े और दूसरे वक्तों में भी विर्द रखे। 
किसी बच्चे को तकलीफ हो, नजर लग जाये तो इन दोनों को पढ़कर 
दम करे या इनको लिखकर गले में डाल दे। बच्चों को याद करा दें, 
दुख-तकलीफ में उनसे भी पढ़वाएँ। 

रात को सोते वकत करने का एक अमल 

हजरत आयशा रजियल्लाहु अन्हा का बयान है कि रोजाना रात 
को जब हुजूरे अक्दस सल्लल्लाहु अलैहि व सल्लम बिस्तर पर तशरीफ 
लाते तो सूरः कुल हुवल्लाहु अहद्‌ और सूरः कुल अऊजु बिरब्बिलू 
फ-लक और सूरः कुल अऊजु बिरब्बिन्नास पढ़कर हाथ की दोनों 
हथेलियों को मिलाकर उनमें इस तरह फूँक मारते थे कि कुछ थूक भी 
फूंक के साथ निकल जाता था। फिर दोनों हथेलियों को पूरे बदन पर 
जहाँ तक मुमकिन होता था फैर लेते थे। यह हाथ फैरना सर और 
चेहरे से और सामने के हिस्से से शुरू फरमाते थे और यह अमल तीन 
बार फुरमाते थे। (बुखारी व मुस्लिम) 

बीमारी का एक अमल 

हजरत आयशा रजियल्लहु अन्हा ही यह भी फरमाती हैं कि हुजूर 
सल्ल० को जब कोई तकलीफ होती थी तो अपने जिस्म मुबारक पर 
सूरः कुल अऊ्जु बिरब्बिल्‌ फ-लक और सूरः कुल अऊजु बिरब्बिन्नास 
पढ़कर दम किया करते थे। (जिसका तरीका अभी ऊपर गुजरा है) फिर 
जिस बीमारी में आपकी वफात हुई उसमें मैं यह करती थी कि दोनों 
सूरः पढ़कर आपके हाथ पर दम कर देती धी फिर आपके हाथ को 
आपके जिस्म मुबारक पर फैर देती थी। (बुखारी व मुस्लिम) 

दम सिर्फ फूँकने को नहीं कहते, दम यह है कि फूँक के साथ धूक 
का भी कुछ हिस्सा निकल जाये। 


कुरआन के हिफ़्ज करने की जरूरत और अहमियत 

कुरआन मजीद बहुत बड़ा मोजिजा (चमत्कार) है और कई 
एतिबार से माजिजा है। इसका एक खुला हुआ मोजिजा जो हर मुस्लिम 
और गैर मुस्लिम के और हर दोस्त व दुश्मन के सामने है, यह है कि 
छोटे-छोटे बच्चे और जवान और बड़ी उम्रों के लोग इसको हिफ्ज याद 
कर लेते हैं। कुरआन का हाफिज होना अच्छा जेहन और ताकृतवर 
दिमाग होने पर मौकूफ नहीं, बड़े-बड़े जहीन और हाफज़े की कुव्वत 
रखने वाले अपनी जबान में लिखी हुई किताब के पचास पृष्ठ भी याद 
` नहीं कर सकते और रोजाना थोड़ा-सा वक्त निकालने से कुरआन 
मजीद कम जेहन वालों को भी याद हो जाता है जो अपनी जबान में 
भी नहीं है। जब तक अल्लाह तआला को मन्जूर है कि कुरआन दुनिया 
में रहे इसके हिफ़्ज़ करने वाले भी रहेंगे। जो शख्स या जो कुंबा और 
जो बिरादरी और जो इलाका इसकी तरफ से गफलत बरतेगा खुद 
इसकी खैर से मेहरूम ही रहेगा। कुरआन के याद रखने वाले मौजूद 
रहे हैं और मौजूद रहेंगे इनशा-अल्लाह तआला। 

हमें चाहिये कि कुरआन की तरफ बढ़े ताकि उसकी बरकतों से 
मालामाल हों। अपनी औलाद को कुरआन मजीद हिफ्ज़ कराने की बहुत 
ही ज्यादा कोशिश करें। | 

हजरत अली मुर्तजा रजियल्लाहु अन्हु से रिवायत है कि हुजूरे 
अक्दस सल्लल्लाहु अलैहि व सल्लम ने इरशाद फरमाया कि जिस 
शख्स ने कुरआन शरीफ पढ़ा और उसको ख़ूब याद कर लिया और 
उसके हलाल को हलाल रखा और उसके हराम को हराम रखा तो 

खुदा तआला उसको जन्नत में दाखिल कर देगा और उसके घर वालों 
में से दस ऐसे लोगों के बारे में उसकी सिफारिश कृबूल फरमायेगा 
जिनके लिये दोजख़ में जाना वाजिब हो चुका होगा। (तिर्मिजी शरीफ) 

हलाल को हलाल रखा और हराम को हराम रखा, इसका मतलब 
यह है कि कुरआन ने जिन चीजों को हलाल बताया है उनको हलाल 
समझकर उनपर अमल किया और जिन चीज़ों को हराम किया है 
उनको हराम समझकर छोड़ दिया, कुरआन के अहकाम का उल्लंघन 
नहीं किया। 

हज़रत मुआज़ जुहनी रजियल्लाहु अन्हु से रिवायत है कि हुजूरे 
अक्दस सल्लल्लाहु अलैहि व सल्लम ने इरशाद फ्रमाया जिसने 
कुरआन पढ़ा और उसपर अमल किया कियामत के दिन उसके माँ-बाप 
को ऐसा ताज पहनाया जायेगा जिसकी रोशनी सूरज की रोशनी से भी 
बेहतर होगी जबकि सूरज दुनिया के घरों में हो। यह फरमाकर आप 
सल्लल्लाहु अलैहि व सल्लम ने इरशाद फरमायाः “जब माँ-बाप के 
सम्मान और इकराम का यह हाल है तो अब तुम्हारा क्या ख्याल है 
उसके बारे में जिसने यह काम किया यानी कुरआन पढ़ा, उसपर अमल 
किया)। (अबू दाऊद शरीफ) 

यानी उसका इनाम तो और भी ज्यादा होगा। 

अपने बच्चों को कुरआन के हिफ़्ज में लगाओ यह बहुत आसान 
काम है, जाहिलों ने मशहूर कर दिया है कि कुरआन हिफ्ज़ करना लोहे ह 
के चने चबाने के बराबर है, यह बिल्कुल जाहिलाना बात है। कुरआन 
हाफुज़े से याद नहीं होता मोजिजा होने की वजह से याद होता है। 
हमने कितनी ही बार तजुर्बा किया है कि दुनिया के काम-काज करते 
हुए और स्कूल व कालिज में पढ़ते हुए बहुत-से बच्चों ने कुरआन 
शरीफु हिफ़्ज कर लिया। बहुत-से लोगों ने सफेद बाल होने के बाद 




















हिफ्ज करना शुरू किया, अल्लाह ने उनको भी कामयाबी अता की। 

जो बच्चा हिफ़्ज कर लेता है उसकी यादगारी की कुव्वत और 
समझ में बहुत ज्यादा इजाफा हो जाता है और वह आईन्दा जो भी 
तालीम हासिल करे हमेशा अपने साथियों से आगे रहता है। कुरआन 
की बरकत से इनसान दुनिया व आख़िरत में तरक्की करता है कि 
लोगों ने कुरआन को समझा ही नहीं कोई कुरआन की तरफ बढ़े तो 
उसकी बरकत का पेता चले। 

बहुत-से जाहिल कहते हैं कि तोते की तरह रटने से क्या फायदा? 
ये लोग रुपये-पैसे को फायदा समझते हैं। हर हर्फ पर दस नेकियाँ 
मिलना और आख़िरत में माँ-बाप को ताज पहनाया जाना और 
कुरआन पढ़ने वाले का अपने घर के लोगों की सिफारिश करके दोजख 
से बचवा देना फायदे में शुमार ही नहीं करते। कहते हैं कि हिफ़्ज 
करके मुल्ला बनेगा तो कहाँ से खायेगा। मैं कहता हूँ कि हिफ्ज करने 
के बाद तिजारत और नौकरी कर लेने से कौन रोकता है, मुल्ला हो तो 
बहुत बड़ी सआदत है, जिसे यह सआदत नहीं चाहिए वह अपने बच्चों 
को कुरआन के हिफ्ज से तो मेहरूम न करे। जब हिफ़्ज कर ले तो 
उसे दुनिया के किसी भी हलाल मशगले में लगा दे। और यह बात भी 
मालूम होनी चाहिये कि जितने साल में यह बच्चा हिफ्ज करेगा उसके 
ये साल दुनियावी तालीम के एतिबार से जाया न होंगे क्योंकि हिफ्ज़ 
कर लेने वाला हिफ़्ज से फारिग होकर चन्द महीने की मेहनत से 
छठी-सातवीं जमाअत का इम्तिहान आसानी से दे सकता है। यह सिर्फ 
दावा नहीं तजुर्बा किया गया है। 

अल्लाह के जिक्र के फुजाइल और उससे 
गफूलत पर वईदें 


तसबीह पढ़ने और कलिमा तय्यिबा का विर्द करने 
का हुक्म औरं उंगलियों पर पढ़ने की फ॒जीलत 


हदीसः (5) हजरत युसैरा रजियल्लाहु अन्हा बयान फरमाती हैं 
(जो उन मुकद्दस औरतों में से हैं जिन्होंने राहे खुदा में हिजरत की 
थी) कि दोनों जहान के सरदार सल्लल्लाहु अलैहि व सल्लम ने हम 
(चन्द औरतों) से ख़िताब करके फरमाया कि तुम तसबीह व तहलील 
(यानी ला इला-ह इल्लल्लाह कहना) और तकृदीस (यानी अल्लाह की 
पाकी बयान करने) की पाबन्दी रखो और उंगलियों पर पढ़ा करो 
क्योंकि इनसे पूछा जायेगा (और जवाब देने के लिये) इनको बोलने की 
ताकृत दी जायेगी और तुम (अल्लाह के जिक्र से) गाफिल न हो जाना 
वरना रहमत से भुला दी जाओगी। (मिश्कात शरीफ पेज 202) 
तशरीहः आका-ए-दो जहाँ सल्लल्लाहु अलैहि व सल्लम तमाम 
मर्दों और औरतों के लिये नबी बनाकर भेजे गये और आप कियामत 
तक पैदा होने वाले तमाम इनसानों के लिये सुधारक और रहनुमाई 
करने वाले हैं अगरचे उमूमन शरई अहकाम कुरआन व हदीस में उमूमी 
ख़िताब से जिक्र किये गये हैं जिसमें 'मुजक्कर के सीगे” (इस्तेमाल किये 
गये हैं और सिवाए ख़ास अहकाम के सब अहकाम मर्दों और औरतों 
के लिये बराबर हैं बावजूद यह कि उमूमी खिताब में औरतें भी बराबर 
की शरीक हैं फिर भी कुरआन व हदीस में जगह-जगह औरतों को 
खुसूरी खिताब से सम्मान बख्शा गया है। ऊपर जिक्र हुई हदीस भी 
— सा न नम कक -  ॑ःःट:च्अक्‍ल्‍न्‍स्‍ॉ्अ 

इस सिलसिले की एक कड़ी है। 

अल्लाह के जिक्र में मशगूल रहना हर मुस्लिम मर्द व औरत के 
लिये गुनाहों की मगफिरत और दरजों के बुलन्द होने का सबब है और 
बेशुमार आयतों व हदीसों में जिक्र की तरगीब दी गयी है। इस हदीस 
में खासकर औरतों से खिताब फरमाया है और इस खुसूसी खिताब की 
वजह गालिबन यह है कि औरतों में तेरी-मेरी बुराई करने और 
लगाई-बुझाई के जरिये फसाद फैलाने की ख़ास आदत होती है। औरतों 
की शायद कोई मजलिस शिकवा-शिकायत और गीबत व बोहतान से 
खाली होती हो। ज़बान खुदा पाक का बहुत बड़ा इनाम और उसकी 
अता है इसके जरिये जन्नत के बुलन्द दरजों तक रसाई हो सकती है। 
इस मुबारक बख्शिश और इनाम को बे-मकृसद बातों और नेकियाँ 
बरबाद करने वाली गुफ्तगू में लगाना पूरी तरह नुकसान और बहुत 
बड़ा घाटा है। एक हदीस में इरशाद हैः. 

हदीसः अल्लाह के जिक्र के. बगैर ज्यादा न बोला करो, क्योंकि 
जिक्रे इलाही के बगैर ज्यादा बोलने से दिल सख्त हो जाता है और 
यकीनी बात है कि अल्लाह तआला से सबसे ज्यादा दूर वही शख्स है 
जिसका दिल सख्त हो । (तिर्मिजी) 

औरतें ज़बान के मामले में बहुत ज्यादा बे-एहतियात होती हैं, 
उनको खुसूसी खिताब फरमाया किः 

(!) तसबीह (सुब्हानल्लाह कहना, अल्लाह का जिक्र करना) व 
तहलील (ला इला-ह इल्लल्लाहु कहना) और तकृदीस (अल्लाह की 
पाकी बयान करने) में लगी रहा करो। तसबीह सुब्हानल्लाह कहने को 
और तहलील ला इला-ह इल्ललाहु कहने को कहते हैं। इन दोनों के 
बड़े-बड़े अज्र व सवाब हदीसों में बयन हुए हैं। तकदीस खुदा-ए-पाक 
की पाकी बयान करने को कहते हैं। कुदूदूस अल्लाह तआला के पाक 








नामों में से है, हुजूरे अक्दस सल्लल्लाहु अलैहि व सल्लम वित्रों का 
सलाम फैरकर तीन बार सुब्हानलू मलिकिलू कुद्वूस कहा करते थे। 
और तीसरी बार आवाज बुलन्द फरमाते थे। अलू-कुद्दूस की दाल को 
ज़रा ज्यादा खींचते थे। जब तहज्जुद के लिये जागते थे तो दस बार 
अल्लाहु अकबर और दस बार सु्हानल्लाहि व बिहम्दिही और दस 
बार अस्तगफिरुल्ला-ह और दस बार ला इला-ह इल्लल्लाहु और दस 
बार सुब्हानल्‌-मलिकिलु कुद्दूसि पढ़ा करते थे। 

(2) दूसरी नसीहत यह फरमायी कि अल्लाह का जिक्र करते 
वक्त उंगलियों पर गिना करो। फिर इसंकी हिकमत बतायी कि कियामत 
के दिन उंगलियों को बोलने की ताकृत दी जायेगी और इनसे सवाल 
होगा। जिसने इनको अल्लाह के ज़िक्र के लिये इस्तेमाल किया होगा 
उसके हक में गवाही देंगी। दूसरी हदीसों और बाज़ कुरआनी आयतों 
से मालूम होता है कि उंगलियों के अलावा दूसरे जिस्मानी अंग (हाथ 
पाँव रान वगैरह) भी गवाही देंगे। इनसान की समझदारी इसी में है कि 
अपने जिस्मानी अंगों को अपने हक्‌ में अच्छे गवाह बनाये, यानी नेक 
आमाल में मशगूल हो और बुरे आमाल से बचे ताकि उसके अपने 
हाथ-पाँव उसके खिलाफ गवाही न दे सकें। 

(3) तीसरी नसीहत यह फुरमायी कि अल्लाह के जिक्र से गाफिल 
न होना चाहिये वरना रहमत से भुला दी जाओगी, यानी अल्लाह 
तआला की खुसूसी रहमतों और बरकतों से मेहरूम हो जाओगी। 

दर हकीकृत यह नसीहत पहली ही नसीहत की ताकीद है और 
दोबारा इसमें अल्लाह के जिक्र की तरगीब दी गयी है। अल्लाह का 
जिक्र बड़ी अनमोल नेमत है और आखिरत के बड़े दरजे इसके जरिये 
मिल सकते हैं और इसमें ख़र्च भी कुछ नहीं होता। काम-काज में लगे 
हुए भी पहला कलिमा, तीसरा कलिमा, दुरूद शरीफ और इस्तिगफार 
errr 

वगैरह में मशगूल रह सकती हैं, वुजू के साथ होना भी शर्त नहीं बल्कि 
अगर गुस्ल फुर्ज हो या खास दिनों का जमाना हो तब भी अल्लाह का 
जिक्र कर सकती हैं। हाँ! इन दोनों हालतों में कुरआन शरीफ पढ़ने की 
इजाज़त नहीं है। 

जिक्र के फृजाइल जरा तफसील से लिखे जाते हैं ताकि जिक्र के 
अग्र व सवाब और इसके जबरदस्त नफे का पता रहे और अमल की 
तरफ दिल बढ़े। 


जिक्र करने वाले हर भलाई ले गये 

एक शख्स ने सवाल किया या रसूलल्लाह! (सल्लल्लाहु अलैहि व 
सल्लम) कौनसे मुजाहिद कां बड़ा अज्र है? आपने फरमाया जो उनमें से 
खुदा तआला को बहुत याद करता हो। फिर उन साहिब ने दरियाफ्त 
किया कि नेक लोगों में किसका बड़ा अज्र है? आपने फरमाया कि 
उनमें जो अल्लाह तआला को बहुत याद करता हो। फिर उन साहिब 
ने नमाज़ियों, ज़कात देने वालों, हाजियों और सदका देने वालों के 
मुताल्लिकृ भी यही सवाल किया और आपने यही जवाब दिया। 

यह सवाल व जवाब सुनकर हज़रत अबू बक्र रजियल्लाहु अन्हु ने 
हज़रत उमर रजियल्लाहु अन्हु को ख़िताब करके फरमाया कि ऐ अबू 
हफुस! जिक्र करने वाले तो हर भलाई ले उड़े। इस पर रसूले खुदा 
सल्लल्लाहु अलैहि व सल्लम ने फरमायाः जी हाँ। (तरगीब) 

खुदा तआला का साथ 

हजरत अबू हुरैरह रजियल्लाहु अन्हु का बयान है कि रसूले खुदा 
सल्ल० ने इरशाद फरमाया कि अल्लाह तआला फरमाते हैं कि मैं उस 
वकत तक बन्दे के साथ रहता हूँ जब तक वह मुझको याद करता है 
और मेरी याद में उसके होंठ हिलते हैं। (बुखारी) 

दिल की सफाई 

#जरत अब्दुल्लाह बिन उमर रजियल्लाहु अन्हु का बयान है कि 
रध ख़ुदा सल्लल्लाहु अलैहि व सल्लम इरशाद फुरमाते थे कि हर 
चीज की सफाई होती है और दिल की सफाई अल्लाह की याद है, 
और जिक्र से ज्यादा कोई चीज़ अल्लाह के अजाब से बचाने वाली 
नहीं। 

सहाबा रजियल्लाहु अन्हुम ने अर्ज किया या रसूलल्लाह! क्या 
अल्लाह के रास्ते में जिहाद भी इस कद्र अल्लाह के अज़ाब से नहीं 
बधाता जिस कद्र जिक्र के जरिये बचाव होता है? आपने फुरमाया हाँ! 
आल्णाह् के रास्ते में जिहाद भी इस कद्र अल्लाह के अजाब से नहीं 
श्रधाता अगरचे मारते-मारते मुजाहिद की तलवार क्यों न टूट जाये। 

(दअवाते कबीर) 











दुनिया में जन्नत का दीदार 

हुजुरे अक्दस सल्लल्लाहु अलैहि व सल्लम का इरशाद है कि 
गाफिलों में खुदा तआला का जिक्र करने वाले की मिसाल ऐसी है जैसे 
(तदाने जंग से) भाग जाने वालों के बाद कोई जिहाद करने वाला हो। 
पौर ग्ाफिलों में अल्लाह का जिक्र करने वाले की मिसाल ऐसी है जैसे 
के छरी टहनी किसी सूखे दरख्त में हो। और ग्राफिलों में अल्लाह का 
(क्र करने वाले की मिसाल ऐसी है जैसे अन्धेरे में चिराग रखा हो। 
भौर गाफिलों में रहते हुए खुदा की याद में मशगूल रहने वाले को 
“ह्णा जिन्दगी में उसका जन्नत का मुकाम दिखा देगा। और गाफिलों 
। छुदा की याद करने वाले की मगफिरित हर फुसीह और हर 
अअजम की तायदाद में होती है। (मिश्कात शरीफ) 

फृसीह से जिन्नात और इनसान और अअूजम से जानवर मुराद हैं। 

ख़ुदा की बारगाह में तज़किरा 

हजरत अबू हुरैरह रजियल्लाहु अन्हु से रिवायत है कि रसूलुल्लाह 
सल्लल्लाहु अलैहि व सल्लम ने इरशाद फरमाया कि अल्लाह तआला 
फुरमाते हैं कि मैं बन्दे के गुमान के पास हूँ। (जो गुमान वह मुझसे 
रखे) और उसके साथ होता हूँ जब वह मुझको याद करता है। सो 
अगर वह मुझको तन्हाई में याद करता है तो मैं भी उसको तन्हाई में 
याद करता हूँ और जब वह मुझको जमाअत में याद करता है तों मैं 
भी उसको जमाअत में याद करता हूँ जो उसकी जमाअत से बेहतर 
होती है। (बुखारी) 

“मैं भी उसको तन्हाई में याद करता हूँ” इसका मतलब यह है 
कि सिर्फ खुद ही उसका जिक्र करता हूँ फारिश्तों के सामने उसका जिक्र 
नहीं करता। और यह जो फुरमाया कि “जमाअत में याद करता हूँ जो 
उसकी जमाअत से बेहतर होती है” यानी मुकर्रब फरिश्तों और रसूलों 
की रूहों में उसका तजकिरा करता हूँ जो सब मिलकर आम इनसानों 
से बेहतर और अफजल हैं । (तय्यिबी) 

“मैं बन्दे के गुमान के पास होता हूँ” इसका मतलब यह है कि 

` मैरे मुताल्लिक जो बन्दा मगफिरत और अजाब का गुमान करता है तो 
मैं ऐसा ही करता हूँ। अगर वह गुमान रखता है कि खुदा मुझको बख्श 
देगा तो उसको बख्श देता हूँ और अगर इसके खिलाफ गुमान रखता 
है तो नहीं बख्शता हूँ। (लमआत) 

एक रोज हजरत साबित बनानी रह० कहने लगे कि मुझको मालूम 
हो जाता है जब मुझको मेरा खुदा याद करता है। लोगों ने पूछा वह 
कैसे? फरमाया जब मैं उसको याद करता हूँ तो वह मुझको याद करता 
है लिहाजा जब कोई शख्स अल्लाह की बारगाह में अपना जिक्र चाहे 
वह खुदा का जिक्र शुरू कर दे। 


| 

तहज्जुद गुजारी के बदले 

हजरत इब्ने अब्बास रजियल्लाडु अन्हु का बयान है कि जो शख्स 
तुम में से रात को जागकर तकलीफ बरदाश्त करने से आजिज हो 
और माल ख़र्च करने में कन्जूसी करता हो और दुश्मन के साथ जिहाद 
करने से बुजदिली करता हो उसको चाहिये कि अल्लाह का ज़िक्र बहुत 
करे । (तिबरानी) 


बिना खर्च बाला नशी 
हजरत अबू मूसा रजियल्लाहु अन्हु फरमाते हैं कि रसूले खुदा 
सल्लल्लाहु अलैहि व सल्लम ने इरशाद फरमाया कि अगर एक शख्स 
की गोद में रुपये हों जिनको वह तकुसीम करता हो और दूसरा शख्स 
खुदा का जिक्र करता हो तो यह जिक्र करने वाला ही अफज़ल रहेगा । 
(तरगीब) 








बिस्तर पर बुलन्द दर्जे 

हजरत अबू सईद रज़ियल्लाहु अन्हु का बयान है कि रसूले खुदा 
सल्लल्लाहु अलैहि व सल्लम ने फरमाया कि दुनिया में बहुत-से लोग 
बिछे हुए बिस्तरों पर ज़रूर बिज्जरूर अल्लाह का जिक्र करेंगे और 
(वह ज़िक्र) उनको बुलन्द दर्जों में दाखिल करवा देगा । (तरगीब) 

दीवाना बन जाओ 

हजरत रसूले करीम सण्लर्लाहु अलैहि व सललम ने इरशाद 
फरमाया कि खुदा का जिक्र इस कृद्र ज्यादा करो कि लोग तुमको 
दीवाना कहने लगें । (तरगीब) 

रियाकारी की परवाह न करो 

नबी पाक सल्लल्लाहु अलैहि व सल्लम ने इरशाद फरमाया है कि 
इस कृद्र अल्लाह का जिक्र करो कि मुनाफिक लोग तुमको रियाकार 


iio 


अल्लाह के जिक्र और...... 38 






कहने लगें। (तरगीब) 

नम्बर ले गये 

एक बार रसूले खुदा सल्लल्लाहु अलैहि व सलल्‍्लम का मक्का 
शरीफ के रास्ते में जुमदान पहाड़ पर गुज़र हुआ तो आप सल्लल्लाहु 
अलैहि व सल्लम ने फरमाया कि चलो यह जुमदान है, आगे बढ़ गये 
(अपने नफ्सों को) तन्हा करने वाले, सहाबा रजियल्लाहु अन्हुम ने अर्ज 
किया कि हज़रत तन्हा करने वाले कौन हैं? आपने इरशाद फरमाया कि 
अल्लाह को कसरत से याद करने वाले मर्द और अल्लाह को कसरत 
से याद करने वाली औरतें । (मुस्लिम शरीफ) 

और एक रिवायत में है कि आप सल्लल्लाहु अलैहि व सल्लम ने 
सहावा रजियल्लाहु अन्हुम के जवाब में फरमाया कि हमेशा यादे खुदा 
की हिर्स करने वाले अपने नफ्सों को तन्हा करने वाले हैं। खुदा का 
जिक्र उनका बोझ उतार देगा लिहाजा वे हल्के-फुल्के (मैदाने हश्र में) 
आयेंगे । (तिर्मिजी) 

“अपने नफ्सों को तन्हा करने वाले” यानी अपने जमाने के लोगों 
से बिल्कुल अलग रवैया रखने वाले, कि सब लोग तो दुनियावी 
बकवास, बेहूदा खुराफात और बेकार की बातों में मशगूल हों मगर वे 
लोग सिर्फ अल्लाह की याद में वक्त गुजारते हैं। (मिरकात) 

मगफ्रित की निदा 

हुजूर सरवरे आलम सल्लल्लाहु अलैहि व सल्लम का इरशाद है 
कि जब कुछ लोग अल्लाह का जिक्र करने के लिये जमा हो जायें और 
उनकी गरज उससे सिर्फ रिजा-ए-सुदा हो तो (खुदा का) मुनादी 
(आवाज देने वाला) आसमान से आवाज देता है कि उठ जाओ बख्शे- 
बख़्शाये और मैने तुम्हारी बुराइयों को नेकियों से बदल दिया। (तरगीब) 
=== 

सरवरे दो जहाँ सल्लल्लाहु अलैहि व सल्लम का इरशाद है कि 
कियामत के दिन खुदा तआला ज़रूर ऐसे लोगों को उठायेगा जिनके 
चेहरों पर नूर होगा (और) वे मोतियों के मिंबरों पर बैठे होंगे और ये 
हजरात ग नबी होंगे न शहीद होंगे (और) सब लोग उनपर रश्क करते 
होंगे। (यह सुनकर) एक देहाती (रसूले खुदा सल्ल० के सामने) दोजानूँ 
बैठ गये और अर्ज किया कि हजरत! उनकी सिफतें बता दीजिये। 
(ताकि) हम उनको पहचान लें। आपने फुरमाया कि ये वे हजरात होंगे 
(जिनमें कोई रिश्ता-नाता न होगा और) जो मुख्तलिफ कबीलों और 
मुख्तलिफ शहरों के होंगे (और इसके बावजूद) अल्लाह के लिये आपस 
में मुहब्बत करते थे (और) अल्लाह की याद के लिये जमा हुआ करते 
थे। (तरगीब) 

दुनिया व आख़िरत की भलाई 

हज़रत रसूते करीम सल्लल्लाहु अलैहि व सल्लम का इरशाद है 
कि चार चीजें जिसको दी गईं उसको दुनिया और आख़िरत की भलाई 
दी गयी। (वे चीजें ये हैं) () शुक्रगुजार दिल (2) खुदा का जिक्र 
करने वाली ज़बान (3) बला पर सब्र करने वाला बदन (4) और 
अपने नफ्स और उसके माल की हिफाजत करने वाली बीवी। (तरगीब) 

सिर्फ एक चीज़ 

अब्दुल्लाह बिन बसर रजियल्लाहु अन्हु का बयान है कि एक 
शख्स ने रसूले खुदा सल्लल्लाहु अलैहि व सल्लम से अर्ज किया कि या 
रसूलल्लाह! इस्लाम की चीजें तो बहुत हैं (जिनकी जिम्मेदारी भी) मुझ 
पर (बहुत है और सबकी अदायगी भी नहीं होती) लिहाजा मुझको आप 
एक ही चीज़ बता दीजिये जिसमें में लगा रहूँ। आपने फरमाया तेरी 

जवान हमेशा यादे खुदा में तर रहे। (मिश्कात) 

जिहाद से अफूजल 

हजरत सरवरे आलम सल्लल्लाहु अलैहि व सल्लम से किसी ने 
सवाल किया कि कियामत के दिन खुदा के नजदीक कौन शख्स सबसे 
अफजल और सबसे बुलन्द दरजे वाला होगा? आपने फरमाया कि 
अल्लाह को कसरत से याद करने बाले मर्द और अल्लाह को कसरत 
से याद करने वाली औरतें। (इस पर) एक सहाबी रजियल्लाहु अन्हु ने 
अर्ज किया कि क्या जिक्र करने वाले अल्लाह के रास्ते में जिहाद करने 
वाले से भी अफज़ल और बुलन्द दरजे वाले हैं? आप सल्लल्लाहु 
अलैहि व सललम ने फरमाया कि अगर (जिहाद करने वाला) अपनी 
तलवार से काफिसें और इनकारियों को इस कद्र मारे कि तलवार टूट 
जाये और (वह शख्स या तलवार) खून में रंग जाये तब भी अल्लाह 
. का जिक्र करने वाला ही अफज़ल रहेगा। (मिश्कात शरीफ) 

हज़रत अबू दर्दा रणियल्लाहु अन्हु का बयान है कि रसूले खुदा 
सल्लल्लाहु अलैहि व सल्लम ने (सहावा रजि० को ख़िताब करके) 
फ्रमाया कि क्या तुमको तुम्हारा वह अमल न बता दूँ जो तुम्हारे 
मालिक (खुदा तआला) के नजदीक तमाम आमाल से बेहतर और 
पाकीजा है। और जो तुम्हारे दरजों को सब आमाल से ज्यादा बुलन्द 
करने वाला है और तुम्हारे लिये सोना-चाँदी खर्च करने से बेहतर है 
और जो इससे (भी) बेहतर है कि तुम दुश्मन से बढ़ जाओ और 
उनकी गर्दनें उड़ाओ और वे तुम्हारी गर्दन उड़ायें? सहाबा रजियल्लाहु 
अन्हुम ने जवाब में अर्ज किया कि जी हाँ! इरशाद फरमाइये। आपने 
फरमाया (वह अमल) अल्लाह का जिक्र है। (जो उन सबसे आला व 
अफजल है)। (तिर्मिजी शरीफ) 


eo 
Bie See oI) 

दुनिया से रुख्सत होने के वकत 

हज़रत अब्दुल्लाह बिन बसर रजियल्लाहु अन्हु का बयान है कि 
रसूले खुदा सल्लल्लाहु अलैहि व सल्लम की ख़िदमत में एक देहाती 
(सहाची रजियल्लाहु अन्हु) ने हाजिर होकर सवाल किया कि हजरत! 
सब लोगों से बेहतर कौन है? आपने फरमाया खुशी है उस शख्स के 
लिये जिसकी उम्र लम्बी हो और अमल अच्छे हों। उन साहिब ने फिर 
अर्ज किया सबसे ज्यादा कौनसा अमल अफजल है? आपने फरमाया 
यह कि तू दुनिया से इस हालत में जुदा हो कि तेरी जबान अल्लाह 
के जिक्र में तर हो। (तिर्मिजी शरीफ) 

जन्नत के बागीचे 

हज़रत अनस रजियल्लाहु अन्हु का बयान है कि हुजूर नबी करीम 
सल्लल्लाहु अलैहि व सल्लम ने (अपने सहाबी रजियल्लाहु अन्हुम से) 
इरशाद फूरमाया कि जब जन्नत के बागीचों पर गुज़रो तो खाया-पिया 
करो।-सहाबा रज़ि० ने अर्ज किया कि जन्नत के बागीचे कौनसे हैं? 
आपने फरमाया कि जिक्र की मजलिसें हैं । (तिर्मिजी शरीफ) 

फायदा: खाने-पीने का मतलब यह है कि उन बागीचों में जाकर 
बागीचों वालों के अमल में शरीक हो जाओ। यानी जिक्र करने लगा 
करो । 


फरिश्तों के सामने फुर 

हज़रत मुआविया रजियल्लाहु अन्हु फरमाते हैं कि एक बार रसूले 
खुदा सल्लल्लाहु अलैहि व सल्सम अपने सहाबा रजियल्लाहु अन्हुम की 
एक जमात के पास तशरीफ लाये (जो बैठे हुए थे)। आप सल्लल्लाहु 
अलैहि व सल्लम ने उनसे दरियाफ़्त फरमाया कि तुमको यहाँ किस 
चीज़ ने बैठा रखा है? सहाबा ने अर्ज किया कि हम बैठे हुए खुदा का 

ज़िक्र कर रहे हैं और उसकी तारीफ बयान कर रहे हैं कि उसने हमको 
इस्लाम की हिदायत दी और इसकी वजह से हमपर एहसान किया। 
आपने फरमाया खुदा की कसम! क्या तुमको सिर्फ इसी चीज़ ने बैठा 
रखा है? सहावा रजियल्लाहु अन्हुम ने अर्ज किया खुदा की कसम! 
हमको सिर्फ इसी चीज़ ने बैठा रखा है। आपने फुरमाया कि खूब समझ 
लो मैंने तुमको झूठा समझकर कसम नहीं खिलाई लेकिन बात दर 
असल यह है कि (अभी) मेरे पास जिबराईल आये थे और मुझको यह 
बता गये कि अल्लाह पाक फुरिशतों के सामने तुमको फुरूर (गर्व) के 
तौर पर पेश फरमा रहे हैं। (मुस्लिम शरीफ) . 

अल्लाह के अजाब से नजात 

रहमतुल्लिल्‌ आलमीन सल्लल्लाहु अलैहि व सल्लम ने इरशाद 
फरमायाः कोई अमल बन्दे को इस कृद्र खुदा के अजाब से नहीं बचाता 
जिस कद्र खुदा की याद बचाती है। (तिर्मिजी शरीफ) 

फायदा 

यानी सारे नेक आमाल खुदा के अजाब से नजात दिलाने का 
जरिया हैं मगर उन सबमें से अफज़ल अल्लाह का जिक्र है जिसके 
बराबर कोई भी अमल नहीं। इससे बढ़कर अज़ाबे इलाही से बचाने 
वाला और कोई अमल नहीं। 

अर्शे इलाही के साये में 

हुजूर नबी करीम सल्लल्लाहु अलैहि व सल्लम का फरमान है कि 
सात शख्स ऐसे हैं जिनको खुदावन्द तआला अपने साये में रखेगा 
जबकि उसके साये के अलावा कोई साया न होगा: 

(!) इन्साफ करने वाला मुसलमान बादशाह । 


(2) वह जवान जो अल्लाह तआला की इबादत में पला-बढ़ा। 
=n 

















(3) वह शख्स जिसका दिल मस्जिद में अटका रहता है। 
(4) वे दो शख्स जिन्होंने आपस में अल्लाह के लिये मुहब्बत 
रखी और उसी पर मुलाकात की और उसी पर जुदा हुए। | 
(5) वह शख्स जिसको किसी रुतबे वाली और हसीन औरत ने 
(बुरे काम की) दावत दी और उसने (साफ) जवाब दिया कि मैं तो 
अल्लाह से डरता हूँ। 
` (6) वह शख्स जिसने दाहिने हाथ से सदका किया और उसको 
पौशीदा रखा यहाँ तक कि उसका बाँया हाथ भी नहीं जानता कि 
दाहिने हाथ ने क्या खर्च किया। 
(7) वह शख्स जिसने तन्हाई में खुदा को याद किया और उसके 
आँसू बह पड़े । (बुखारी शरीफ) 
मुर्दा और जिन्दा 
हजरत अबू मूसा रज़ियल्लाहु अन्हु का बयान है कि नबी करीम 
सल्लल्लाहु अलैहि व सल्लम ने इरशाद फुरमाया कि मिसाल उस शख्स 
की जो अपने रब को याद करे और उसकी मिसाल जो अपने रब को 
याद न करे जिन्दा और मुर्दा की मिसाल है। (बुखारी) 
फायदा 
यानी खुदा की याद में मशगूल रहने वाला जिन्दा है और इससे 
गाफिल रहने वाला मुर्दा है। जिक्र करने वालों को हमेशा की जिन्दगी 
नसीब होती है। उनको खुदा तआला का खास ताल्लुक हासिल होता 
है। वे दोनों जहान में अमन व चैन की जिन्दगी बसर करते हैं: 
हरगिज न मीरद आँ कि दिलश जिन्दा शुद ब-इश्क्‌ 
सबत अस्त बर जरीदा-ए-आलम दवामे मा 
तर्जुमाः वे लोग कभी नहीं मरते जिनका दिल अल्लाह के इश्क से 

र हो गया। जब तक यह दुनिया बाकी रहेगी हम भी बाकी | बाकी रहेंगे |. / 
जिक्र करने-वाले के बिपरीत वे लोग हैं जिनको दुनिया व 


आखिरत का होश- नहीं। उनका बातिन मुर्दा और गन्दा और जाहिर 


मुरझाया हुआ रहता है। बज़ाहिर वे जानदार मालूम होते हैं मगर *. 


बन्दगी की रूह से कोरे और खाली होते. हैं। 


इनसानी सूरत और डॉँचा ज़रूर उनके पास होता है मगर उनकी 
जिन्दगी बे-सौदा और बे-फायदा होती है। जिस तरह मुर्दा कुछ कमाई `. 
और काम-धन्धा नहीं करता. और अमली तरक्की के जीने पर नहीं “] 
चढ़ता उसी तरह अल्लाह का जिक्र न करने वाले का हाल है। उनमें से ' 
कभी किसी को थोड़ी-बहुत दुनिया तो मिल जातीं है मगर आख़िरत की ४ 


गफूलत उनको दुनिया में रहते हुए मुर्दा बना देती है। 
हुजूरे अकरम सल्ल० का जवाब 


हुजूर सरवरे आलम सल्लल्लाहु अलैहि व सललम ने इरशाद ` 
फुरमाया कि मेरे रब ने -मुझ पर यह बात पेश की कि (अगर तुम : 
चाहो तो) मक्का के संगरेजों (पत्थर के टुकड़ों) को तुम्हारे लिये सोना 


बना दूँ। मैंने अर्ज किया कि ऐ मेरे परवर्दिगार! (मैं) नहीं (चाहता) 
लेकिन (में तो यह चाहता हूँ) कि एक रोज़ पेट भरकर खा लूँ और 


दूसरे रोज़ भूखा रहूँ। सो जब भूखा रहूँ तो तेरी तरफ आजिजी करू - 


और तेरी याद में लगूँ और जब पेट भर लूं तो तेरी तारीफ बयान 
करूँ और तेरा शुक्र करूँ। (अहमद, तिर्मिजी) 

करवट में कबूल 

हज़रत रसूले मकबूल सल्लल्लाहु अलैहि व सल्लम ने इरशाद 
फुरमाया है कि जो शख्स पाक होने की सूरत में (यानी वुजु के साथ) 
अपने बिस्तर पर पहुँचा और नींद आने तक अल्लाह को याद करता 

रहा तो रात को जिस वक़्त भी करवट बदलते हुए अल्लाह से किसी 
दुनिया और आख़िस्त की भलाई का सवाल करेगा तो खुदा तआला वह 
भलाई उसको जरूर देगा। (मिश्कात शरीफ)' 
शैतान की नाकामी 
हज़रत जाबिर रजियल्लाहु अन्हु से रिवायत है कि रसूले खुदा 
सल्लल्लाहु अलैहि व सल्लम ने इरशाद फरमाया है कि जब इनसान 
अपने घर में दाखिल हो और दाखिल होते वकत अल्लाह को याद 
. किया तो शैतानं (अपने सांथियों से कहता है चलो) यहाँ न रात को 
ठहर सकते हो और न खा सकते हो। और जब (इनसान) अपने घर 
में दाखिल हुआ और दाखिल होते वक्‍त अल्लाह को याद न किया तो 
शैतान (अपंने साथियों से) कहता है कि तुम (यहाँ) रात को ठहरने में 
कामयाब हों गंये। और जंब खाते वक़्त अल्लांह को याद न किया तो 
शैतान अंपनें साथियों से कहता है कि तुम यहाँ रात को ठहरने और 
खाना खाने में कामयाब हो गये। (मुस्लिम शरीफ) 


फूजर और अस्र की नमाज के बाद जिक्र का सवाब 
` हज़रत अनस रजियल्लाहु अन्हु का बयान है कि हुजूर नबी करीम 
सल्लल्लाहु अलैहि व सल्लम ने फरमाया कि जो शख्स सुबह की नमाज़ 
जमाअत के साथ पढ़े फिर सूरज निकलने तक बैठा हुआ अल्लाह को 
याद करता रहे फिर दो रक्अतें पढ़ ले तो उसको पूरे एक हज और 
एक उमरे का सवाब मिलेगा । (तिर्मिजी) 
रसूले खुदा सल्लल्लाहु अलैहि व सल्लम फुजर की नमाज़ के बाद 
सूरज निकलने तक पालती मारकर बैठे रहते थे, और आपने फूजर की 
नमाज और अस्र की नमाज के बाद अल्लाह की याद में मशगूल होने 
. की तरगीब दी है। और इस बारे में बहुत-सी फ॒जीलतों से बा-ख़बर 











किया है चुनाँचे एक हदीस में है कि आपने फरमाया है मुझे इसमाईल 

अलैहिस्सलाम की औलाद में से चार गुलाम आजाद करने से ज्यादा 
महबूब है कि ज़रूर उन लोगों के साथ बैठ जाऊं जो फूजर की नमाज़ 
के बाद सूरज निकलने तक अल्लाह को याद करते रहें। और चार 
गुलाम आजाद करने से मुझको यह बहुत ज्यादा पसन्द है कि ज़रूर 
उन लोगों के साथ बैठ जाऊँ जो अस्र की नमाज से सूरज छुपने तक 
अल्लाह को याद करते हैं। (अबू दाऊद शरीफ) 

दूसरी हदीस में है कि जो शख्स फूजर की नमाज़ पढ़ ले फिर 
बैठा बैठा सूरज निकलने तक अल्लाह को याद करता रहे तो उसके 
लिये जन्नत वाजिब हो गयी। (तरमीब व तरहीब) 

एक बार रसूले खुदा सल्लल्लाहु अलैहि व सल्लम ने (मुजाहिदीन 
का) दस्ता नज्द की तरफ भेजा जिनको बहुत ज्यादा गनीमत (दीन की 
लड़ाई में जो माल दुश्मन से हासिल हो उसको ग़नीमत कहते हैं) के 
माल हाथ लगे और जल्दी वापस आ गये। यह देखकर हजरत अबू 
बक्र सिद्दीकृ रजियल्लाहु अन्हु ने कहा कि हमने कोई दस्ता ऐसा नहीं 
देखा जो इस दसते के मुकाबले में ज्यादा गनीमत का माल लाया हो 
और इस कद्र जल्दी वापस आया हो। इस पर रसूले खुदा सल्लल्लाहु 
अलैहि व सल्लम ने इरशाद फरमाया कि ऐ अबू बक्र! कया मैं तुझको 
ऐसा शख्स न बताऊँ जो इस दस्ते से भी ज्यादा जल्दी वापस होने. 
वाला और माले गनीमत हासिल करने वाला हो। (सुनो!) यह वह शख्स 
है जो जमाअत के साथ नमाज़ पढ़े फिर सूरज निकलने तक अल्लाह 
को याद करता रहे। (तरगीब व तरहीब) 

फायदाः बाज रिवायत में है कि जिस जगह फुजर की नमाज़ 
जमाअत के साथ पढ़ी हो उसी जगह बैठा हुआ ज़िक्र करता रहे। 
औरतें धर में बिना जमाअत के नमाज़ पढ़ती हैं वे भी जिक्र का 
एहतिमाम करें, मुसल्ले पर बैठी-बैठी ज़िक्र करती रहें और इशराकृ 
पढ़कर बहुत बड़ा अज्र पायेंगी इन्शा-अल्लाह तआला। अगर किसी 

वजह से मुसल्ला छोड़ना पड़े तो भी जिक्र करती रहें। फूजर और अस्र 
के बाद जिक्र का ख़ास वक़्त है और इसकी बहुत ही फूजीलत है। 
निफाक से बरी 
हुजूर नबी करीम सल्लल्लाहु अलैहि व सल्लम ने इरशाद रमाया 


है कि जिसने खुदा का जिक्र बहुत किया वह निफाक (कीना-कप ! और 
दिल के खोट) से बरी हो गया! (तरगीब) 

जिक्र छोड़ने की वईदें 

अब वे मुबारक हदीसें दर्ज की जाती हैं जिनमें अल्लाह के जिक्र 
से गाफिल होने वालों के लिये वईदें (तंबीह, डॉट-डपट और सजा की 
धमकी) बयान की गयी हैं। 

मुर्दा गधे के पास से उठे 

हजरत अबू हुरैरह रजियल्लाहु अन्हु से रिवायत है कि रसूले खुदा 
सल्लल्लाहु अलैहि व सल्लम ने इरशाद फरमाया कि जब कुछ लोग 
किसी जगह (बैठे फिर वहाँ) से उठकर खड़े हुए और उस मजलिस में 
अल्लाह का जिक्र न किया तो वे गोया मुर्दा गधे को छोड़कर उठे और 
यह मजलिस (आखिरत में) उनके लिये हसरत व अर्फसोस का सबब 
होगी । (अहमद अबू दाऊद) 

जबरदस्त नुक्सान 

हजरत अबू हुरैरह रजियल्लाहु अन्हु से रिवायत है कि हुजूरे 
अक्दस सल्लल्लाहु अलैहि व सल्लम ने इरशाद फरमाया कि जो शख्स 
किसी बैठने की जगहे बैठा और उसने उस जगह अल्लाह का ज़िक्र न 
किया तो अल्लाह जलल शानुहू की तरफ से उसका यह बैठना उसके 
लिये नुकसान का सबब होगा। और जो शख्स किसी जगह लेटा और 
उसने उस लेने में (शुरू से आख़िर तक किसी वक्त भी) अल्लाह का 
जिक्र न किया तो उसका यह लेटना अल्लाह की तरफ से नुकसान का 

सबब होगा। (अबू दाऊद शरीफ) 

और जो शख्स किसी जगह चला और उस चलने के दरमियान 
अल्लाह का जिक्र नहीं किया तो उसके लिये यह चलना नुकृसान का 
सबब होगा। (तरगीब में यह हिस्सा ज्यादा है)। 

हर बात वबाल है 

हज़रत उम्मे हबीबा रजियल्लाहु अन्हा से रिवायत है कि नबी 
करीम सल्ल० ने इरशाद फरमाया कि इनसान की हर बात उसके लिये 
वबाल है (और) उसके लिये नफे की चीज़ नहीं है मगर (नफे की चीज़ें 
ये हैं) (() किसी भलाई का हुक्म करना (2) किसी बुराई से रोक देना 
(3) या अल्लाह तआला का जिक्र करना। (तिर्मिजी शरीफ) 

लानत से कौन महफूज है 

„ हज़रत अबू हुरैरह रजियल्लाहु अन्हु से रिवायत है कि रसूले 

अकरम सल्लल्लाहु अलैहि व सल्लम ने इरशाद फरमाया कि ख़बरदार! 
इसमें कोई शुब्हा नहीं कि सारी दुनिया मलऊन है और इसमें जो कुछ 
है वह भी मलऊन है सिवाए अल्लाह तआला के ज़िक्र के, और जो 
अल्लाह के जिक्र के ताबे हो, और दीन का आलिम और (दीन का) 
तालिब-इल्म (यानी दीन का इलम सीखने वाला) । (तिर्मिजी) 

मतलब यह कि दुनिया की हर चीज़ मरदूद है, अल्लाह तआला 
की रहमत से दूर है, बारगाहे ख़ुदावन्दी में ना-मकबूल है चाहे कैसी ही 
खूबसूरती और कारीगरी के साथ बनी हुई हो और दुनिया वालों को 
कैसी ही भाती हो, अलबत्ता अल्लाह तआला का जिक्र और वे चीजें 
खुदा तआला के यहाँ मकबूल हैं जो जिकरुल्लाह के ताबे हों यानी 
अल्लाह की फरमाँबरदारी और खुश्नूदी के लिये जो कुछ हो वह सब 
अल्लाह के यहाँ मकबूल है जैसे अल्लाह की रिजा के लिये हलाल माल 
खर्च करना, रीनी मदरसा खोलना, मस्जिद बनाना, गरीबों को खाना 

खिलाना, किताबें लिखना, वाल-बच्चों की परवरिश करना, माँ-बाप के 
ुकूक अदा करना वगैरह वगैरह। और दीन का आलिम और दीन का 
सीखने वाला भी खुदा की लानत से महफूज़ है, और खुदा तआला के 
यहाँ मकबूल व महबूब है। आलिमों ने बताया है कि जो शख्स भी 
अल्लाह की फुरमॉबरदारी में लगा हुआ है वह जाकिर है यानी जबान 
से या दिल से या अमल से अल्लाह के काम में या अल्लाह के नाम में 
जो मशगूल है वह जाकिर (जिक्र करने वाला) है, गाफिलों में शुमार 
नहीं। अल्लाह तआला हमें भी अपना ज्यादा से ज्यादा जिक्र करने की 
तीफीक नसीब फरमाये, आमीन । 


सुब्हानल्लाह, अल्हम्दु लिल्लाहि, ला इला-ह इल्लल्लाहु 


अल्लाहु अकबर का विर्द रखने के फूजाइल 

इदीसः (6) हजरत उम्मे हानी रजियल्लाहु अन्हा ने बयान 
फरमाया कि एक दिन हुजूरे अनवर सल्लल्लाहु अलैहि व सल्लम मेरे 
पास से गुजर मैंने अर्ज किया या रसूलल्लाह! मैं बूढ़ी और कमज़ोर हो 
गयी हूँ (मेहनत और मुजाहदे वाले आमाल करना दुश्वार है)। आप 
मुझे ऐसा अमल बता दें जिसे मैं बैठे-बैठे करती रहा करूँ। आपने 
फरमाया सौ बार अल्लाह की तसबीह बयान कर (जैसे सुब्हानल्लाह 
कहे ले) यह अमल तेरे लिये (सवाब में) ऐसे सी गुलामों के आजाद 
करने के बराबर होगा जो हज़रत इसमाईल अलैहिस्सलाम की औलाद 
से हों। और सौ बार अल्लाह की तारीफ बयान कर (जैसे अल्हम्दु 
लिल्लाह कह ले) यह अमल तेरे लिये (सवाब में) ऐसे सौ घोड़े अल्लाह 
की राह में जिहाद करने वालों को देने के बराबर होगा जिन पर जीन 
कसी हुई हो और लगाम लगी हुई हो। और सौ बार अल्लाह की बड़ाई 
बयान कर (जैसे अल्लाहु अकबर कह ले) यह अमल तेरे लिये कुरबानी 
के ऐसे सौ बड़े जानवर (गायें, ऊँट) सदका करने के बराबर होगा 

जिनके गलों में कुलादे पड़े हों और वे अल्लाह की बारगाह में मकबूल 
हो जायें। और सौ बार ला इला-ह इल्लल्लाहु कह ले, इस अमल का 
सवाब आसमान व जमीन के दरमियान को भर देगा। और जिस दिन 
तू यह अमल कर लेगी उस दिन मक्का में कोई शख्स ऐसा न होगा 


जिसका अमल तेरे अमल से बढ़कर हो और अल्लाह की वारगाह में 








पेश करने के लिये ऊपर उठाया जा रहा हो। हाँ! अगर कोई शख्स तेरे. 


जैसा अमल कर ले तो उसका अमल भी तेरे बराबर होगा। 
(तरगीब व तरहीब जिल्द 2 पेज 245) 

तशरीहः हर ऐब और नुकसान से अल्लाह तआला पाक है, इसके 
बयान करने को तंसबीह कहा जाता है। और अल्लाह तआला तमाम 
कमालात की सिफात वाला है वह तारीफ ही का हकदार है, इसके 
बयान करने को तहमीद कहा जाता है। और अल्लाह की बड़ाई बयान 
करने को (कि वह सबसे बड़ा है) तकबीर कहा जाता है। ला इला-ह 
इल्लल्लाहु (अल्लाह के सिवा कोई माबूद नहीं) इसको तहलील कहा 
जाता है। सुब्हानल्लाहि, अल्हम्दु लिल्लाहि, ला इला-ह इल्लल्लाहु, 

` अल्लाह अकबर में चारों चीजें यानी तसबीह और तहमीद और 

तकबीर और तहलील बयान की जाती हैं। 

इदीसः (7) हजरत सअद बिन अबी वक्कास रजियल्लाहु अन्हु ने 
बयान फरमाया है कि मैं हुजूर नबी करीम सल्लल्लाहु अलैहि व सल्लम 
के साथ एक औरत के पास गया जिनके सामने गुठलियाँ या कंकरियाँ 
पड़ी हुई थीं और वह उनपर अल्लाइ,की तसबीह पढ़ रही थीं। आपने 
फुरमाया क्या मैं तुम्हें इससे आसान सूरत न बतला दूँ? या फरमाया 
कया इससे अफज़ल बात न बता दूँ? जिसमें अलफाज मुख्तसर हों और 
सवाब ज्यादा हो। तुम यह पढ़ा करोः 

सुब्हानल्लाहि अ-द-द मा ख़-ल-क फिस्समा-इ 

तर्जुमाः मैं अल्लाह की पाकी बयान करती हूँ जिस कद्र आसमानों 

में उसकी मख्लूक है। औरः 
सुब्हानल्लाहि अ-द-द मा ख़-ल-क फिल्‌-अऱूजि 
तर्जुमाः में अल्लाह की पाकी बयान करती हूँ जिस कद्र जमीन में 
उसकी मख्लूक है। औरः 
सुब्हानल्लाहि अ-द-द मा बै-न जालि-क 
तर्जुमाः मैं अल्लाह की पाकी बयान करती हूँ जिस-कद्र आसमान 
व ज़मीन के दरमियान मख्लूक है। औरः 
सुब्हानल्लाहि अ-द-द मा हु-व ख़ालिकुन्‌ 
तर्जुमाः मैं अल्लाह की पाकी बयान करती हूँ उस मख्लूक की 
मात्रा में जिसे अल्लाह तआला आईन्दा पैदा फरमायेंगे। औरः 
ला इला-ह इल्लल्लाइु भी इसी तरह पढ़ो। और ला हौ-ल व ला 
कुव्व-त इल्ला बिल्लाहि भी इसी तरह पढ़ो। इसका मतलब यह है कि 
हर एक के साथ वे अलफाज़ बढ़ाती जाओ जो सुब्हानल्लाहि के साथ 
बढ़ाए जैसे यूँ कहो: 
अल्लाहु अकबरु अ-द-द मा ख-ल-क्‌ फिस्समा-इ। अल्लाइ 
अकबरु अ-द-द मा ख़-ल-क्‌ फिल्‌-अरूजि। अल्लाह अकबरु 
अ-द-द मा बै-न जालि-क। अल्लाहु अकबरु अ-द-द मा इु-व 
खालिकुन्‌ । 
इसी तरह ला इला-ह इल्लल्लाहु और अल्हम्दु लिल्लाहि और ला 
हौ-ल व ला कुव्व-त इल्ला बिल्लाहि के साथ मिलाकर पढ़ो। ला 
इला-ह इल्लल्लाहु, अल्लाहु अकबरु की बहुत फुजीलत आई है। इस 
सिलसिले में चन्द और हदीसों का तर्जुमा लिखा जाता है। 
जन्नत में दाखिला 
हुजूर सरवरे आलम सल्लल्लाहु अलैहि व सल्लम ने (एक बार) 
इरशाद फरमाया कि जिसने इख्लास के साथ ला इला-ह इल्लल्लाहु कह 
लिया वह जन्नत में दाखिल होगा। किसी ने अर्ज किया कि इसका 























इख्लास क्या है? आपने फरमाया इसका इख्लास यह है कि पढ़ने वाले 
को खुदा की मना की हुई चीज़ों से रोक दे। (तिबरानी) ० 

यानी इस कलिमे को इख्लास के साथ पढ़ने का मतलब यह है कि 
इसको खूब समझकर पढ़े और सच्चे दिल से यकीन के साथ खुदा के 
माबूद होने का इकरार करे। और यह यकीन करे कि अल्लाह तआला 
हाजिर व नाजिर है, कुदरत वाला है, बहुत जल्द हिसाब लेने वाला 
और सख्त सजा देने वाला है। इसका पुख्ता यकीन करने से फिर 
अपने आप से गुनाह न होंगे। 

अर्श तक 

हजरत अबू हुरैरह रज़ि० से रिवायत है कि रसूले खुदा सल्लल्लाहु 

- अलैहि व सल्लम ने इरशाद फरमाया है कि जब कभी भी कोई शख्स 

इख्लास के साथ ला इला-ह इल्लल्लाहु कहेगा तो उसके लिये आसमान 
के दरवाज़े खोल दिये जायेंगे। यहाँ तक कि वह अर्श तक पहुँच जायेगा 
जब तक कि बड़े गुनाहों से बचता रहे। (तिर्मिजी शरीफ) 


अल्लाह तआला तक पहुँचना 

हज़रत अब्दुल्लाह बिन उमर रज़ियल्लाहु अन्हु से रिवायत है कि 
रसूले खुदा सल्लल्लाइ अलैहि व सल्लम ने इरशाद फुरमाया है कि 
तसबीह (सुब्हानल्लाहि) आधी तराजू है और अल्हम्दु लिल्लाहि तराजू 
को भर देता है, और ला इला-ह इल्लल्लाहु के लिये कोई पर्दा नहीं है 
यहाँ तक कि वह ख़ुदा के पास पहुँचे । (तिर्मिजी) 

सुब्हानल्लाहि आधी तराजू है यानी कियामत के दिन सुव्हानल्लाहि 
का सवाब आधी तराजू को भर देगा और अल्हम्दु लिल्लाहि का सवाब 
पूरी तराजू को भर देगा। 

मिश्कात शरीफ (किताबुत्तहारत) में है कि रसूले खुदा सल्लल्लाहु 
अलैहि व सल्लम ने फरमाया कि अल्हम्दु लिल्लाहि तराजू को भर देता 

है और सुब्हानल्लाहि वल्हम्दु लिल्लाहि भर देते हैं जमीन व आसमान 
के दरमियान को । (मुस्लिम शरीफ) 
दुनिया और जो कुछ दुनिया में है, से अफूज़ल 
हजरत अबू हुरैरह रजियल्लाहू अन्हु का बयान है कि रसूलुल्लाह 
सल्लल्लाहु अलैहि व सल्लम ने इरशाद फरमाया कि मुझको 
सुब्हानल्लाहि वल्हम्दु लिल्लाहि व ला इला-ह इल्लल्लाहु बल्लाहु 
अकबरु कहना उन तमाम चीज़ों से ज्यादा प्यारा है जिन पर सूरज 
निकलता है। (मुस्लिम) 
यानी इसका एक बार पढ़ लेना उस सबसे बेहतर है जो आसमान 
के नीचे है। [ 


रोजाना हजार नेकियाँ 

हज़रत सअद बिन अबी वक्कास रजियल्लाहु अन्हु का बयान है 
कि (एक बार) हम रसूले खुदा सल्लल्लाहु अलैहि व सल्लम के पास 
मौजूद थे। आपने फरमाया क्या तुम से यह नहीं हो सकता कि हजार 
नेकियाँ रोजाना कमा लो? यह सुनकर मजलिस में मौजूद हजरात में से 
एक साईल ने सवाल किया: हम में से कोई शख्स कैसे हजार नेकियाँ 
कमाये? आपने फरमाया सौ मर्तवा सुब्हानल्लाडि कह ले तो उसके लिये 
हज़ार नेकियाँ लिख दी जायेंगी और उसके हजार (छोटे) गुनाह ख़त्म 
कर दिये जायेंगे । (मुस्लिम) 

हजरत भूसा अलैहिस्सलाम को हिदायत 

हजरत अबू सईद रजियल्लाहु अन्हु से रिवायत है कि रसूले खुदा 
सल्लल्लाहु अलैहि व सल्लम ने एक मर्तबा जिक्र फरमाया कि हज़रत 
मूसा अलैहिस्सलाम ने खुदा तआला से अर्ज किया कि ऐ मेरे 
परवर्दिगार! मुझे कोई ऐसी चीज बता दीजिये जिसके जरिये (वजीफे के 
तौर पर) आपको याद किया करूँ और आपको पुकारूँ। रब्बुलू- 

आलमीन ने इरशाद फरमाया कि ऐ मूसा! ला इला-ह इल्लल्लाहु पढ़ा 
करो। यह सुनकर हज़रत मूसा अलैहिस्सलाम ने अर्ज किया ऐ मेरे 
परवर्दिगार! इसको तो तेरे सब ही बन्दे पढ़ते हैं। मैं तो ऐसी चीज 
चाहता हूँ जो ख़ास आप मुझको बतायें। रब तआला शानुहू ने इरशाद 
फरमाया कि ऐ मूसा! (इसको मामूली न समझो) सातों आसमान और 
जो मेरे अलावा उनके आवाद करने वाले हैं और सातों जमीनें अगर 
एक पलड़े में रख दी जायें और ला इला-ह इल्लल्लाहु दूसरे पलड़े में 
रख दिया जाये तो ला इला-ह इल्लल्लाहु (का पलड़ा वजनी होने की 
वजह से) उन सबके मुकाबले में झुक जायेगा । (मिश्कात शरीफ) 


हजरत इब्राहीम ख़लीलुल्लाह अलैहिस्सलाम का पैगाम 

हजरत इब्ने मसऊद रजियल्लाहु अन्हु से रिवायत है कि हुजूरे 
अक्दस सल्लल्लाहु अलैहि व सल्लम ने इरशाद फरमाया है कि जिस 
रात मुझको सैर कराई गई (यानी मेराज की रात में हज़रत इब्राहीम 
अलैहिस्सलाम से मिला तो उन्होंने मुझसे फरमाया कि ऐ मुहम्मद! 
(सल्लल्लाहु अलैहि व सल्लम) अपनी उम्मत को मेरा सलाम कह 
दीजियो और उनको बतला दीजियो कि जन्नत की अच्छी मिट्टी है 
और मीठा पानी है, और वह चटियल मैदान है, और उसके पौधे ये हैं 
सुब्हानल्लाहि वल्हम्दु लिल्लाह व ला इला-ह इल्लल्लाहु वल्लाहु 
अकबरु। (मिश्कात शरीफ) 

मतलब यह है कि जन्नत में अगरचे दरख्त भी हैं फल और मेवे 
भी हैं मगर उनके लिये चटियल मैदान ही है जो नेक अमल से खाली 
हैं। जन्नत की ऐसी मिसाल है जैसे कोई जमीन खेती के लायक हो 
उसकी मिट्टी अच्छी हो, उसके पास बेहतरीन मीठा पानी हो और जब 
उसको बो दी जाये तो उसकी मिट्टी में अपनी सलाहियत (क्षमता) 
और बेहतरीन पानी सिंचाव की वजह से अच्छे दरख्त और बेहतरीन , 
गल्ले पैदा हो जायें। बिल्कुल इसी तरह जन्नत को समझ लो कि जो 

कुछ यहाँ बो दोगे वहाँ काट लोगे, और बे-अमल के लिये खाली ज़मीन 
की तरह है। 

पूरे सौ 

आँ हजरत सरवरे आलम सल्लल्लाहु अलैहि व सल्लम ने यह भी 
इरशाद फरमाया कि जो शख्स सुबह को सौ बार सुब्हानल्लाहि कहे 
और शाम को सौ बार सुब्हानल्लाहि कहे उसको सौ हज करने का 
सवाब मिलेमा। और जो शख्स सौ बार सुबह को खुदा की हम्द 
(तारीफ बयान) करे (अल्हम्दु लिल्लाहि कहे) और सौ बार शाम को 
खुदा की हम्द करे तो उसको मुजाहिदीन को सौ घोड़े देने का सवाब 
मिलेगा। और जिसने सौ बार सुबह को और सी बार शाम को ला 
इला-ह इल्लल्लाहु कहा उसको हजरत इसमाईल अलैहिस्सलाम की 
औलाद में से सौ गुलाम आजाद करने का सवाब मिलेगा। और जिसने 
सौ बार सुबह को और सौ बार शाम को अल्लाहु अकबरु कहा तो 
उस दिन कोई दूसरा शख्स उसके बराबर अमलं करने वाला न होगा 
सिवाय उस शख्स के जिसने उसके बराबर या उससे ज्यादा (ये जिक्र 
हुए) कलिमात कहे हों। (तिर्मिजी शरीफ) 

पतझड़ की तरह 

हज़रत अनस रजियल्लाहु अन्हु का बयान है कि एक बार रसूले 
खुदा सल्लल्लाहु अलैहि व सल्लम एक ऐसे दरख्त पर गुज़रे जिसके 
पत्ते सूखे हुए थे। आपने उसमें लाठी मारी जिसकी वजह से पत्ते झड़ 
गये। आपने फरमाया कि अल्हम्दु लिल्लाह और सुब्हानल्लाह और ला 
इला-ह इल्लल्लाह और अल्लाहु अकबर बन्दे के गुनाहों को इस तरह 
गिरा देते हैं जिस तरह इस दरख्त के पत्ते गिर रहे हैं। (तिर्मिजी) 

तमाम जिक्रों में अफज़ल 

हज़रत जाबिर रजियल्लाहु अन्हु की हुजूर सल्लल्लाहु अलैहि व 

सल्लम से रिवायत है कि सरवरे आलम ने इरशाद फरमाया कि सब 
जिक्र में अफजल जिक्र ला इला-ह इल्लल्लाहु है, और सब दुआओं से 
अफज़ल दुआ अल्हम्दु लिल्लाह है। (तिर्मिजी व इब्ने माजा) | 

जन्नत की कुन्जियाँ 

हजरत मुआज बिन जबल रज़ियल्लाहु अन्हु से रिवायत है कि 
हुजूर सल्लल्लाहु अलैहि व सल्लम ने इरशाद फुरमाया जन्नत की 
कुन्जियाँ ला इला-ह इल्लल्लाहु की गवाही देना है। (तरगीब) 

99 दफ्तर 

हजरत अब्दुल्लाह बिन उमर रज़ियल्लाहु अन्हु से रिवायत है कि 
रहमतुल्लिल्‌-आलमीन सल्लल्लाहु अलैहि व सल्लम ने इरशाद फरमाया 
कि अल्लाह .तआला कियामत. के दिन मेरे एक उम्मती को तंमाम 
मख्तूकों के सामने बुलायेंगे, फिर उसके गुनाहों के निन्नानवे (99) 
ट्ण्तर खोल देंगे। हर दफ्तर इतनी दूर तक फैला होगा जितनी दूर तक 
नजर पएुँचती होगी । फिर अल्लाह तआला उससे फरमायेंगे कि कया इन 
लिखे हुए आमाल में से तू किसी चीज़ का इनकार करता है? क्या मेरे 
लिखने वाले पहरेदारों ने तुझ पर जुल्म किया है? वह शख्स अर्ज 
करेगा कि ऐ मेरे रब! (में इनकारी नहीं हूँ और पहरेदारों ने जुल्म) 
नहीं! (किया)। रब्बुलू-आलमीन इरशाद फरमायेंगे तो क्या तेरे पास कुछ 
उज़ है? वह कहेगा नहीं! अल्लाह तआला फरमायेंगे हाँ! हमारे पास 
तेरी एक नेकी मौजूद है और बेशक आज तुझ पर कोई जुल्म न होगा। 
उसके बाद एक पर्चा निकाला जायेगा जिसमें अश्हदु अल्ला इला-ह 
इल्लल्लाहु व अश्हदु अन्‌-न मुहम्मदन्‌ अब्ुहू व रसूलुहू लिखा होगा। 
अल्लाह तआला फ्रमायेंगे कि अपने आमाल का वजन देख! वह अर्ज 
करेगा कि ऐ रब! इन दफ्तरों के सामने इस पर्चे की क्या हकीकत है, 
अल्लाह तआला फरमायेंगे बेशक आज तुझ पर जुल्म न होगा (कि 
सिर्फ तेरी बुराइयों तौल दी जायें और नेकी को छुपा लिया जाये)। 
ee 

चुनाँचे उन दफ्तरों को एक चुनाँचे उन दफ्तरों को एक पलड़े में और उस पर्चे को दूसरे पलड़े में में और उस पर्चे को दूसरे पलड़े में 
रख दिया जायेगा। सो वे सब दफ्तर (उस पर्च के मुकाबले में) हल्के 
हो जायेंगे । (मिश्कात शरीफ) 


360 जोड़ों का शुक्रिया 

हजरत आयशा रजियल्लाहु अन्हा से रिवायत है कि हुजूरे अक्दस 
सल्लल्लाहु अलैहि व सल्लम ने इरशाद फरमाया कि हर इनसान के 
जिस्म में तीन सौ साठ 360 जोड़ों को पैदा किया है (और हर जोड़ 
की तरफ से बतौर शुक्रिया सदका करना लाजिम है)। पस जिसने 
अल्लाहु अकबर कहा और अल्हम्दु लिल्लाह कहा और ला इला-ह 
इल्लल्लाह कहा और सुब्हानल्लाइ कहा और अस्तगफिरुल्लाह कहा 
और कोई पत्थर या काँटा या हड्डी लोगों के रास्ते से हटाई या भलाई 
का हुक्म कर दिया या बुराई से (किसी को) रोक दिया (और उनमें 
सब या थोड़ा मिलाकर या एक ही की तायदाद 360 हो गयी, वह उस 
दिन उस हाल में चलता-फिरता होगा कि उसने अपनी जान को दोजख़ 
से बचा लिया। (मुस्लिम शरीफ) 


ढाललेलो 

हज़रत अबू हुरैरह रजियल्लाहु अन्हु का बयान है कि एक मर्तबा 
रसूले खुदा सल्लल्लाहु अलैहि व सल्लम ने इरशाद फरमाया कि अपनी 
ढाल संभाल लो। सहाबा रजियल्लाइु अन्हुम ने अर्ज किया क्या दुश्मन 
आ गया? आपने फरमाया (दुश्मन से बचाने वाली ढाल को नहीं कह 
रहा हूँ बल्कि) दोजख़ की ढाल संभाल लो! सुब्हानल्लाहि वल्हम्दु 
लिल्लाहि व ला इला-ह इल्लल्लाहु वल्लाहु अकबर क्योंकि यह 
कियामत के दिन आगे पीछे आयेंगे और ये बाकी रहने वाली नेकियाँ 
हैं । (तरगीब) 

उहुद पहाड़ के बराबर 

हजरत इमरान बिन हसीन रज़ियल्लाहु अन्हु फरमाते हैं कि एक 

MLA 
बार रसूले खुदा सल्लल्लाहु अलैहि व सल्लम ने इरशाद फुरमाया कि 
क्या तुमसे यह नहीं हो सकता कि रोजाना उहुद (पहाड़) की बराबर 
अमल कर लिया करो। सहाबा रणियल्लाहु अन्हुम ने अर्ज किया वह 
क्या अमल है? फरमाया सुब्हानल्लाह उहुद से बड़ा है और अल्हम्दु 
लिल्लाह उहुद से बड़ा है, और ला इला-ह इल्लल्लाहु उहुद से बड़ा है, 
और अल्लाहु अकबर उहुद से बड़ा है। (तरगीब) 

चार कलिमों का चयन 

हजरत अबू सईद और हज़रत अबू हुरैरह रजियल्लाहु अन्हुमा का 
बयान है कि रसूले खुदा सल्लल्लाहु अलैहि व सल्लम ने इरशाद 
फरमाया कि खुदा तआला ने सारे कलाम से चार कलिमे छटे हैं: 
सुव्हानल्लाहि, अल्हम्दु लिल्लाहि, ला इला-ह इल्लल्लाहु, अल्लाहु 
अकबर। जिसने एक बार सुब्हानल्लाह कहा उसके लिये बीस नेकियाँ 
लिख दी जायेंगी और उसके बीस गुनाह माफ़ कर दिये जायेगे! और 
जिसने एक मर्तबा अल्लाहु अकबर कहा तो उसका सवाब भी यही है । 
और जिसने एक मर्तबा ला इला-ह इल्लल्लाह कहा तो भी यही सवाब : 
है। और जिसने अपने दिल से अल्हम्दु लिल्लाही रब्बिलू आलमीन कहा | 
उसके लिये तीस नेकियाँ लिख दी जायेंगी और उसके तीस गुनाह माफ 
कर दिये जायेंगे । (तरगीब) 


ईमान ताजा किया करो 

एक हदीस में है कि सरवरे आलम सर्जल्लाहु अलैहि व सल्लम 
ने हज़॒राते सहाबा किराम रजियल्लाहु अन्हुम से इरशाद फरमाया कि 
अपना ईमान ताज़ा किया करो। सहावा रजियल्लाहु अन्हुम ने सवाल 
किया कि हम अपना ईमान कैसे ताज़ा करें? आपने फुरमाया कि 
कसरत से ला इला-ह इल्लल्लाहु पढ़ा करो। (तरगीब व तरहीब) 

तसबीहाते फातिमा 


सोते वकत और फुर्ज नमाज के बाद तसत्रीह 
तहमीद और तकबीर 


हदीसः (8). हजरत अली रजियल्लाहु अन्हु का बयान है कि (एक 
बार) हज़रत फातिमा (रजियल्लाहु अन्हा) नबी करीम सल्लल्लाहु अलैहि 
व सल्लम की ख़िदमत में हाजिर हुई और चक्की पीसने के निशान जो 
उनके हाथों में थे उनको दिखाकर अपनी तकलीफ ज़ाहिर करने का 
इरादा किया। (मकसद यह था कि कोई गुलाम या बाँदी मिल जाये) 
और वजह यह थी कि हजरत फातिमा रजियल्लाहु अन्हा ने सुना था 
कि आजकल आप सल्लल्लाहु अलैहि व सल्लम के पास गुलाम-बाँदी 
आए हुए हैं। हज़रत फातिमा नबी करीम के घर पहुँची तो वहाँ आप 
सल्लल्लाहु अलैहि व सललम तशरीफ न रखते थे, लिहाजा मुलाकात न 
हो सकी। (जिसकी वजह से) अपनी दरख्वास्त हजरत आयशा 
रजियल्लाहु अन्हा से कह आई। जब हुजूरे अक्दस सल्लल्लाहु अलैहि व 
सल्लम तशरीफ लाये तो हज़रत आयशा ने अर्ज कर दिया कि हजरत 
फातिमा तशरीफ लायी थीं वह ऐसी-ऐसी बात कह गयी हैं (कि मुझे 
चक्की पीसने की वजह से तकलीफ है, अगर ख़िदमत के लिये कोई 
गुलाम या बाँदी मिल जाये तो मेहनत के काम से नजात मिल जाये)। 

हजरत अली रजियल्लाहु अन्हु फरमाते हैं कि यह बात सुनकर 
आप रात को हमारे पास तशरीफु लाये, उस वक्त हम (दोनों 
मियाँ-बीवी) सोने के लिये लेट चुके थे। (आप सल्लल्लाहु अलैहि व 
सल्लम के अदब व सम्मान के लिये) उठने लगे तो फरमाया तुम दोनों 
अपनी-अपनी जगह पर रहो। हमारे करीब तशरीफ लाये और मेरे और 

संय्यदा फातिमा रजियल्लाहु अन्हा के दरमियान बैठ गये, और इतने 
करीब मिलकर बैठ गये कि मुबारक कदम की ठण्डक मुझे अपने पेट 
पर महसूस हो गयी। फिर आपने इरशाद फरमाया कि क्या मैं तुम 
दोनों को उससे बेहतर न बता दूँ जो तुमने मुझसे सवाल किया? तुम 
ऐसा किया करो कि (रात को) सोने के लिये लेटो तो 33 बार 
सुब्हानल्लाह और 33 बार अल्हम्दु लिल्लाह और 34 बार अल्लाहु 
अकबर कह लिया करो। यह तुम्हारे लिये ख़ादिम से बेहतर है। 
(मिश्कात शरीफ पेज 209) 
तशरीहः मुस्लिम शरीफ की एक रिवायत में है कि हुजूरे अक्दस 
सल्ल० ने हज़रत फातिमा रजियल्लाहु अन्हा को इस मौके पर (फर्ज) 
नमाज़ के बाद भी यह तसबीहात पढ़ने को इरशाद फुरमाया। फुर्ज 
नमाज के बाद और सोते वक़्त इन तसबीहात को पाबन्दी से पढ़ना 
चाहिये। बुजुर्गों ने बताया है और तर्जुबा किया गया है कि चूँकि आँ 
हजरत सल्लल्लाहु अलैहि व सल्लम ने ख़ादिम देने के बजाय सोते 
वमत इन तसवीहात के पढ़ने का इरशाद फरमाया था इसलिये सोते 
वक़्त इनके पढ़ने से एक तरह की कुव्वत हासिल होती है और दिन 
भर की थकान, मेहनत और काम-काज की दुखन दूर हो जाती है। 
हजरत अली रजि० ने फरमाया कि जब से मैंने यह वजीफा हुजूरे 
अजदस सल्लल्लाहु अलैहि व सल्लम से सुना कभी इसको नहीं छोड़ा। 
अलबत्ता जंगे सिफ्फीन (7) के मौके पर भूले गया था, फिर आख़िर 
रात में याद आया तो इन कलिमात को पढ़ लिया। (अबू दाऊद) 
हजरत अली रजि० के इस अमल से यह भी मालूम हुआ कि 
अगर शुरू रात में सोते वक्त पढ़ने से यह तसबीहात रह जायें तो बाद 
0) लिफफीन एक जगह का नाम हे यले हजरत पादय फर पास उज का नाम है वहाँ हजरत मुआविया और हजरत अली 
रजियल्लाहु अन्हु के दरभियान जंग हुई थी इसलिये इसे जगे सिफ़्फीन कहते हैं। बड़ी 


जबरदस्त जंग हुई थी। 
=== 

में जब भी मौका लगे रात को किसी भी वक्‍त पढ़ ली जायें । 


हजरत फातिमा रजि० घर का काम-काज खुद करती थीं 

ऊपर जो हमने पूरी हदीस तर्जुमे के साथ नकल की है उसमें इस 
बात का ज़िक्र है कि हजरत सय्यदा फातिमा रज़ियल्लाहु अन्हा अपने 
हाथों पर चक्की पीसने के निशानात दिखाकर गुलाम या बाँदी हासिल 
करने के लिये नबी सल्लल्लाहु अलैहि व सल्लम की खिदमत में हाजिर 
हुई थीं। दूसरी रिवायत में है कि सय्यदा फातिमा रजियल्लाहु अन्हा 
सिर्फ चक्की ही नहीं पीसती थीं बल्कि पानी का मशक भी भरकर 
लाती थीं, जिससे कपड़े गुबार में भर जाते थे, और हांडी के नीचे 
आग भी खुद ही जलाती थीं जिससे उनके कपड़ों का रंग धुएं के असर 
से सियाही माईल हो जाता था। जब हुजूरे अक्दस सल्लल्लाहु अलैहि व 
सल्लम से अपनी मेहनत व मशक्कत और तकलीफ की शिकायत करके 
गुलाम या बाँदी की दरख्यास्त की तो आप सल्लल्लाहु अलैहि व सल्लम 
ने उनको न बाँदी अता फरमाई न गुलाम दिया, बल्कि आपने यह 
फुरमाया कि जो गुलाम बाँदी आये थे वे तुमसे पहले बदर के शहीदों 
के यतीम बच्चे ले गये। (अबू दाऊद, बाब सोने के वकत तसबीह का बयान) 

दूसरी रिवायत में यह है कि आप सल्लल्लाहु अलैहि व सल्लम ने 
हजरत अली रजियल्लाहु अन्हु से फरमाया खुदा की कसम! ऐसा न 
करूँगा कि यह गुलाम या बाँदी तुमको दे दूँ और सुफ्फा के सहाबा को 
छोड़ दूँ जिनके पेट भूख से परेशान हैं। इनकी कीमत सुफफा के सहाबा 
पर खर्च करूँगा। फिर रात को उनके पास तशरीफ ले गये, उस वक्त 
दोनों एक ऐसी छोरी चादर में लेटे हुए थे कि सर ढाँकते तो पाँव खुल 
जाते थे और पाँव ढाँकते तो सर खुल जाते थे। आप सल्लल्लाहु 
अलैहि व सल्लम को देखकर दोनों उठने लगे, आपने फुरमाया अपनी- 
अपनी जगह रहो और फरमाया क्या तुम्हें उस चीज़ से बेहतर न 
बताऊँ जो तुमने सवाल किया है? अर्ज किया जरूर इरशाद फरमाइये। 

इसपर आपने नमाज़ के बाद और सोते वकत ऊपर जिक्र हुई . 
तसबीहात पढ़ने को बताई । (अलू-इसाबा) 

हाफिज मुन्जरी की किताब “अत्तरगीब वत्तरहीब” में यह भी है 
कि एक गुलाम मिल जाने की आरजू जाहिर करने पर हुजूर सल्लल्लाहु 
अलैहि व सल्लम ने फरमायाः 

तर्जुमाः ऐ फातिमा! अल्लाह से डरो और अपने रब के फुराईज 
अदा करती रहो और अपने शौहर के काम-काज में लगी रहो। 


घर में सामान की कमी कोई ऐब नहीं 

हज़रत सब्यदा फातिमा रजियल्लाहु अन्हा घर का काम-काज खुद 
ही करती थीं, जैसा कि ऊपर जिक्र हुई हदीस से साबित हुआ। 
खाने-पीने की भी कमी रहती थी, धर में सामान बस बहुत ही मामूली 
था। हुजूर सल्लल्लाहु अलैहि व सल्लम ने एक बार देखा कि सय्यदा 
फातिमा ने जीनत के लिये उम्दा किस्म के कपड़े का पर्दा दरवाज़े पर 
लटका रखा है तो इस पर नाराजगी का इजहार फरमाया और इरशाद 
हुआ कि ये मेरे घर वाले हैं, मैं यह पसन्द नहीं करता कि अपने हिस्से 
की उम्दा चीजें इसी जिन्दगी के अन्दर खा लें। (मिश्कात) 

हुजूरे अक्दस सल्लल्लाहु अलैहि व सल्लम का फृक्र (तंगरदस्ती 
और गुरबत) इख्तियारी था। अपने घर वालों के लिये भी इसी को 
पसन्द फुरमाते थे। 

एक-मर्तबा हज़रत सम्यदा फातिमा रजियल्लाहु अन्हा आपकी 
ख़िदमत में हाजिर हुई और अर्ज किया या रसूलल्लाह! मेरे और अली 
के पास सिर्फ मेंढे की एक खाल है जिस पर हम रात को सोते हैं और 
दिन को उसपर ऊंट को चारा खिलाते हैं। आँ हज़रत सल्लल्लाहु 
अलैहि व सल्लम ने फरमाया कि ऐ मेरी बेटी! सब्र कर, क्योंकि मूसा 
(अलैहिस्सलाम) दस साल तक अपनी बीवी के साथ रहे और दोनों के 
पास सिर्फ एक अबा (जुब्ब, लम्बा कोट, जो पैरों तक आ जाए) थी। 
— === === 

उसी को ओढ़ते और उसी को बिछाते थे। (शरह मवाहिबे लदुन्निया) 

हुजूरे अकरम सल्लल्लाहु अलैहि व सल्लम अगर चाहते तो अपनी 
बेटी को एक गुलाम या बाँदी अता फ्रमा देते, मगर आपने जरूरियात 
का एहसास फरमाया और आपकी खुदा-दाद रहमत और नरम-दिली ने 
इसी पर आपको आमादा किया कि सुफ़्फा में रहने वाले मेरी बेटी से 
ज्यादा जरूरत मन्द हैं। किसी न किसी तरह दुख-तकलीफ से मेहनत व 
मशक्कृत करते हुए बेटी की जिन्दगी गुज़र तो रही है मगर सुफ़्फा वाले 
तो बहुत ही बुरे हाल में हैं, जिनको फाकों पर फाके गुजर जाते हैं। 
उनकी रियायत पहले है, और बेटी को ऐसा अमल बताया जो 
आख़िरत में बेइन्तिहा अज्र व सवाब का जरिया बने, दुनिया की फना 
होने वाली तकलीफ आख़िरत के बेइन्तिहा इनामों के मुकाबले में बहुत 
ही बे-हकीकृत है, इसी लिये आँ हजरत सल्लल्लाहु अलैहि व सल्लम ने 
इस मौके पर हज़रत सम्यदा फातिमा से फुरमाया कि अल्लाह से डरो 
और अपने शौहर का काम अन्जाम देती रहो, और अपने रब का 
फरीज़ा अदा करती रहो। हज़रत फातिमा रजियल्लाहु अन्हा ने जवाब में 
अर्ज किया कि मैं अल्लाह (की तकदीर पर) और उसके रसूल (की 
तजवीज) पर राजी हूँ। शायद डरने को इसलिये फरमाया कि दुनियावी 
आराम व राहत का सामान तलब करना उनके बुलन्द रुतबे के खिलाफ 
था। अल्लाह ही को ज्यदा इलम है। 

हज़रत सय्यदा फातिमा रजियल्लाहु अन्हा दोनों जहान के बादशाह 
की सबसे प्यारी बेटी और जन्नत की तमाम औरतों की सरदार हैं। घर 
का काम-काज खुद करती थीं, हाँडी पकाना, झाडू देना, चक्की पीसना, 
मशक भरकर पानी लाना, उनका रोजाना का अमल था। मालूम हुआ 
कि अपने घर का काम-काज करना कोई ऐब की बात नहीं है। 

आजकल की औरतें खासकर जिनके शौहरों के पास चार पैसे हैं, 
घर के काम करने को ऐब समझती हैं, जिसकी वजह से नौकर-चाकर 

रखने पड़ते हैं, और उन लोगों से बहुत-से दीनी व दुनियावी नुकृसान 
भी पहुँच जाते हैं। बहुत-से ख़ानदानों में मर्दों या नौजवान लड़कों को 
घर के अन्दर काम-काज पर मुलाजिम रख लिया जाता है, घर की 
बहू-बेटियाँ सब उनके सामने आती हैं, और शर्म व हिजाब को बिल्कुल 
ताक पर उठाकर रख दिया जाता है, यह बड़ी बेदीनी की बात है। 
अपने घर का काम-काज खुद" अन्जाम देने से सेहत भी अच्छी रहती 
है और काम भी मर्जी से होता है। 

ऊपर की रिवायतों से यह भी मालूम हुआ कि घर में सामान की : 
कमी कोई ऐब और शर्म की बात नहीं है। इनसान की असल शराफृत ' 
उसके अच्छे अख्लाक्‌, उम्दा सिफात, खुदा से डरने, इबादत की पाबन्दी | 
और तकवे व पाकीजेगी की जिन्दगी है। उम्दा कपड़ों और बंगलों से या ' 
सोफासेट और मेज़ कुर्सियों से, भड़कदार लिबास और सजे हुए कमरों | 
से इनसान में कोई शराफृत नहीं आ जाती। अगर कोई शख्स पचास | 
लाखे के बंगले में रहता है और बद्‌-अख्लाकी भी है तो उसमें कोई : 
शराफृत नहीं। किसी के चैम्बर में सोफासेट है, दीवारें सजी हुई हैं, 
खुवसूरत पर्दे टंगे हुए हैं, मगर नमाजें गारत की जाती हैं, जकाते नहीं 
दी जातीं तो यह कोई बड़ाई नहीं। ऊपर से अगर ये चीज़ें हराम माल 
से हों तो दोजख़ में ले जाने का जरिया बनेंगी । दोजख में सख्त अज़ाब 
भी है और बहुत बड़ी जिल्लत भी। उस जिल्लत के मुकाबले में यहाँ 
के दुनियादारों के सामने नाक नीची करके रहना और शान व दबदबे 
से बाज़ रहना कोई बे-आबरूई नहीं है। समझदार वह है जो आख़िरत | 
की फिक्र करे। फराइज पूरे करे और हराम से बचे। जो दोज़ख़ के 
काम करता हो वह कैसे बड़ा आदमी हो सकता है? बड़ा आदमी वह है 
जो अल्लाह तआला की फरमाँबरदारी में लगा हो। 

ला ही-ल व ला कुव्व-त इल्ला बिल्लाहि 

इस कलिमे की बहुत फुजीलत हंदीसों में बयान हुई है। हज़रत 
=== 














अबू मूसा अश्ञरी रजियल्लाहु अन्हु से एक मर्तवा हुजूरे अक्दस 
सल्लल्लाहु अलैहि व सल्लम ने इरशाद फरमाया कि ऐ अब्दुल्लाह! क्या 
में तुमको ऐसा कलिमा न बताऊँ जो जन्नत के ख़जानों में से एक 
खजाना है? अर्ज किया ज़रूर इरशाद फरमाइये। आप सल्लल्लाहु 
अलैहि व सललम ने फरमाया वह कलिमा ला हौ-ल व ला कुव्व-त 
इल्ला बिल्लाहि है। (बुखारी शरीफ) - 

हजरत मुआज बिन जबल रजियल्साहु अन्हु से रिवायत किया 
गया है कि हुजूरे अक्दस सल्लल्लाहु अलैहि व सल्लम ने उनसे 
फुरमाया क्या तुमको जन्नत के दरवाजों में से एक दरवाजा न बता दूँ? 
अर्ज किया वह क्या है? फरमाया वह ला हौ-ल व ला कुव्व-त इल्ला 
बिल्लाहि है। (तरगीब) 

हजरत अब्दुल्लाह बिन उमर रजियल्लाहु अन्हु से रिवायत है किं 
हुजूरे अक्दस सल्लल्लाहु अलैहि व सल्लम ने फरमाया कि जिसने ला 
इला-ह इल्लल्लाहु वल्लाइ अकबर्‌ वल्हम्दु लिललाहि य सुब्हानल्लाहि 
कसीरुनु व ला हौ-ल व ला कुव्व-त इल्ला बिल्लाहि कहा उसके गुनाहों 
का कफ़्फारा हो जायेगा अगरचे समुद्र के झागों के बरावर हों | (हाकिम) 

हजरत अबू सईद खुदरी रजियल्लाहु अन्हु से रिवायत है हुजूरे 
अकरम सल्लस्लाहु अलैहि व सल्लम ने इरशाद फुरमाया कि बाकियात 
सालिहात (यानी ऐसी चीज़ें जो पूरी की पूरी खैर हों और बाकी रहने 
वाली हों) की कसरत करो। अर्ज किया गया वे क्या हैं? फरमाया वे ये 
हैं: अल्लाह अकबर ला इला-ह इल्लल्लाइु सुब्हानल्लाहि वल्हम्दु 
लिल्लाहि व ला हौ-ल व ला कुव्व-त इल्ला बिल्लाहि। (अहमद, निसाई) 

एक हदीस में इरशाद है कि ला हौ-ल व ला कुब्व-त इल्ला 
बिल्लाहि ¦ (अहमद व तरगीब) 

अनेक सहाबा रजियल्लाहु अन्हुम से नबी सल्लल्लाहु अलैहि व 
सल्लम का इरशाद नकल है कि ला हौ-ल व ला कुव्व-त इल्ला 

बिल्लाहि निन्नानवे बीमारियों की दवा है जिनमें सबसे आसान गम है। 
(यानी गम की तो उसके सामने कोई हकीकृत ही नहीं) । (कंजुल्‌-उम्माल) 

फायदा 

आम रिवायतों में सिर्फ ला हौ-ल व ला कुव्व-त इल्ला बिल्लाहि 
ही बयान किया गया है अलबत्ता मुस्लिम शरीफ की बाज रिवायतों में 
ला हौ-ल व ला कुब्व-त इल्ला बिल्लाहि के साथ अल्‌-अजीजिल्‌ 
हकीम भी नकल किया गया है। और कुरआन पाक के हिफ्ज के लिए 
जो दुआ इमाम तिर्मिजी रह० ने नकल की है उसमें अलू-अलिय्मिल्‌ 
अजीम का इजाफा है। 

फायदा 

ला हौ-ल व ला कुब्व-त इल्ला बिल्लाहि का मतलब यह है (जो 
हुजूरे अक्दस सल्लल्लाहु अलैहि व सल्लम से रिवायत किया गया है) 
कि गुनाहों से बचने का कोई जरिया नहीं, मगर अल्लाह की मदद के 
साथ । (कजुलू-उम्माल) 

तीन कलिमात जिनके पढ़ने का बेइन्तिहा सवाब है 

हदीस: (9) उम्मुल्‌ मोमिनीन हजरत जुवैरिया रजियल्लाहु अन्हा 
का बयान है कि एक दिन फुजर की नमाज़ से फारिग होकर रसूले 
अकरम सल्लल्लाहु अलैहि व सल्लम मेरे पास से सुबह ही सुबह बाहर 
तशरीफ ले गये। उस वक्त मैं अपने मुसल्ले पर थी। फिर चाश्त का 
वकत हो जाने के बाद आप तशरीफ लाये। उस वक्त मैं उसी नमाज़ 
की जगह बैठी हुई थी जहाँ आपने मुझे छोड़ा था। आपने मुझसे 
दरियाफ्त फरमाया क्या तुम उस वक्त से लेकर अब तक उसी हालत 
पर हो, जिस पर मैंने तुमको छोड़ा था? अर्ज किया जी हाँ! आप 
सल्लल्लाहु अलैहि व सल्लम ने फरमाया मैंने तुमसे जुदा होने के बाद 
चार कलिमात तीन मर्तबा पढ़े हैं तुमने जिस कद्र भी आज (लगातार 
दो-तीन घण्टे तक जिकर किया है अगर इसके मुकाबले में उन कलिमात 
——— es 

को तौला जाये तो उन कलिमात का वज़न ज्यादा हो जायेगा। (वे चार 
कलिमात ये हैं जिनको तीन मर्तबा पढ़ा) (!) सुव्हानल्लाहि व बिहम्दिही 
अ-द-द खल्किही (2) सुब्हानल्लाहि व बिहम्दिही रिज़ा नफ़्सिही (3) 
सुब्हानल्लाहि व बिहम्दिही वजि-न-त अरशिही (4) सुब्हानल्लाहि व 

बिहम्दिही मिदा-द कलिमातिही । (मिश्कात शरीफ पेज 200) 

हजरत जुवैरिया रजि० कैसे उम्मुल मोमिनीन बन गईं 

तशरीहः हजरत जुवैरिया रजियल्लाहु अन्हा हारिस बिन अबी 
ऊरार की बेटी थीं, जो पहले यहूदी थे बाद में इस्लाम कबूल किया। 
शाबान सन्‌ 5 हीजरी में बनू मुस्तलक से हुजूरे अक्दस सल्लल्लाहु 
अलैहि व सल्लम ने जिहाद किया। उस लड़ाई में बनू मुस्तलक को हार 
हुई। उनके दस आदमी मारे गये और बहुत बड़ी तायदाद में मुसलमानों 
के हाथ कैदी आ गये। उन कैदियों में हजरत जुवैरिया रजियल्लाहु 
अन्हा भी थीं। जंग में जो कैदी हाथ आये इस्लाम के कानून के 
मुताबिक अमीरूल मोमिनीन की मर्जी और राय पर उनको गुलाम और 
बाँदी बनाया जा सकता है। हज़रत जुवैरिया रजियल्लाहु अन्हा चूँकि 
कैद होकर आयी थीं, इसलिये यह भी तकसीम में आ गई यानी हजरत 
साबित बिन कैस रजियल्लाहु अन्हु या उनके चचाजाद भाई को दे दी 
गईं। हजरत जुवैरिया ने बाँदी बनकर रहना पसन्द न किया और अपने 
आका से नौ औकिया सोने पर किताबत का मामला कर लिया। एक 
औकिया चालीस दिर्हम का होता है। किताबत इसको कहते हैं कि बाँदी 
और गुलाम का आका से इस तरह मामला हो जाये कि मख्सूस और 

मुतैयन रकृम आका को अदा कर दे तो आजाद हो जाये। 
` हज़रत जुपैरिया रजियल्लाहु अन्हा ने किताबत का मामला करके 
दरबारे रिसालत में हाजरी दी और अर्ज किया कि मैं सरदारे कौम 
हारिस बिन अबी ज़रार की बेटी हूँ और मैंने किताबत का मामला कर 
लिया है और मैं आप से मदद चाहती हूँ। आप सल्लल्लाहु अलैहि व 





अल्लाह के जिक्र और.-..... 68 


इट्रब्ररठ्सकशटरकरस इडरुरटरळडसटसटरटरटरणरडरळएडल् नरस se Ro 2 Hel Shy EASTER TL 


7 
सल्लम ने फुरमाया क्या तुम्हें इससे बेहतर राह न बता दूँ? अर्ज किया 
वह क्या? फुरमाया कि तुम्हारी तरफ से मैं माल अदा कर दूँ और तुम 
से निकाह कर लूँ। अर्ज किया या रसूलल्लाह! मुझे मन्जूर है। चुनाँचे 
आपने उनकी तरफ से माल अदा फरमा दिया और इस तरह उनको 
आजाद कराकर उनसे निकाह फरमा लिया। ` 


हजराते सहाबा का बेमिसाल अदब 

जब आपने उनसे निकाह फरमा लिया ती सारे मदीने में ख़बर 
गूंज गयी, उनकी कौम और खानदान के सैकड़ों गुलाम और बाँदी 
हजराते सहाबा किराम रजियल्लाहु अन्हुम के घरों" में मौजूद थे।-आँ 
हजरत सल्लल्लाहु अलैहि व सल्लम के इस मुबारक निकाह की ख़बर 
फैलते ही हजराते सहाबा किराम ने इस एहतिराम और अदब के पेशे 
नज़र कि अब तो यह नबी पाक सल्लल्लाहु अलैहि व सल्लम के 
ससुराल वाले हो गये, ये तमाम गुलाम और बाँदी आजाद कर दिये । 

हजरत जुवैरिया रजियल्लाहु अन्हा ने फरमाया कि मैंने इस बारे में 
हुजूरे अक्दस सल्ल से गुफ्तगू भी न की थी, मुसलमानों ने खुद ही 
मेरी कौम और ख़ानदान वालों को आजाद कर दिया जिसकी ख़बर मेरे 
चचा की लड़की ने मुझे दी। हजरत आयशा फरमाती हैं कि मैंने कोई 
औरत ऐसी नहीं देखी जो जुवैरिया से बढ़कर अपनी कौम के लिये 
बड़ी बरकत वाली सावित हुई हो। हुजूरे अक्दस सल्लल्लाहु अलैहि व 
सल्लम ने उनसे निकाह किया तो इसकी वजह से बनू मृस्तलक्‌ के सौ 
धराने आज़ाद हो गये। 

जब औँ हजरत सल्लल्लाहु अलैहि व सल्लम ने हजरत जुवैरिया 
रजियल्लाइ अन्हा को आजाद कराके उनसे अपना निकाह कर लिया तो 
हज़रत जुवैरिया के वालिद आँ हजरत सल्लल्लाहु अलैहि व सल्लम की 
ख़िदमत में आये और अर्ज किया: 

"मेरी बेटी इज्जत वाली और सम्मान वाली है जिसे कैदी बनाकर 
=——=—— = 

रखना गवारा नहीं है लिहाजा आप उसे छोड़ दीजिये” 

आप सल्लल्लाहु अलैहि व सल्लम ने फरमाया अगर मैं उसे 
इख्तियार दूँ कि जी चाहे तो चली जाये और चाहे तो मेरे पास रहे तो 
इसको तुम अच्छा समझते हो? हारिस ने जवाब दिया जी हों! बहुत 
मुनासिब है।. उसके बाद हारिस अपनी बेटी के पास आवे और पूरा 
वाकिआ नकल किया कि रसूलुल्लाह सल्लल्लाहु अलैहि व सल्सम ने 
तुझे इख्लियार दिया है कि चाहे तो चली जाये, लिहाजा मेरे साथ चल। 
हजरत जुवैरिया रजियल्लाहु अन्हा ने जवाब में फरमायाः 

“मैं अल्लाह और रसूलुल्लल्लाह को इख्तियार करती हूँ तुम्हारे 
साथ न जाऊंगी!” 

हजरत जुवैरिया के बाप का मुसलमान होना 

आँ हजरत सल्लल्लाहु अलैहि व सललम का एक मोजिजा 
(चमत्कार) देखकर हज़रत जुबैरिया रजियल्लाहु अन्हा के वालिद भी 
मुसलमान हो गये थे जिसकी तफूसील यह है कि जंग के मीके पर जब _ 
बनू मुस्तलकृ को शिकस्त हो गयी और मुसलमानों ने उनको कैद कर 
लिया जिनमें हजरत जुवैरिया भी थीं तो उस मीके पर उनके वालिद 
किसी तरह फरार हो गये और कैद होने से बच गये। बाद में अपनी 
बेटी को छुड़ाने के लिये मदीना मुनव्वरा का रुख़ किया और माल देकर 
छुड़ाने की नीयत से बहुत-से ऊंट साथ लेकर चले । चलते-चलते उन 
ऊंटों में से दो ऊट दिल को बहुत ही ज्यादा भा गये, जिन्हें अकीकृ की 
घाटियों में छुपाकर बाकी ऊंट लेकर वारगाहे रिसालत में हाजिर हुए 
और अर्ज किया कि हमारी बेटी आपकी कैद में आ गयी है लिहाजा 
उसके बदले ये ऊँट लेकर उसे छोड़ दीजिये। आप सल्लल्लाहु अलैहि व 
सल्लम ने फरमाया कि वे ऊंट कहाँ हैं जिनको तुम अकीक की घाटियों 
में छुपाकर आये हो? यह सुनते ही हजरत जुवैरिया रजियल्लाहु अन्हा 
के वालिद ने कलिमा शाहदत पढ़ लिया और यह कहा कि वाकई आप 

अल्लाह के रसूल हैं, उन दोनों ऊँटों के छुपाने का इलम अल्लाह के 
सिवा किसी को नहीं था। जब आपने उनके मुताल्लिक्‌ ख़बर दी तो 
जरूर अल्लाह तआला ने आपको ख़बर दी है, उनके साथ उनके दो 
बेटों और कौम के बहुत-से लोगों ने इस्लाम कबूल किया। 

नाम बदलना 

हजरत नबी करीम सल्लल्लाहु अलैहि व सल्लम नामुनासिब नामों 
को बदल दिया करते थे। हजरत जुवैरिया रज्ियल्लाहु अन्हा का नाम 
बर्रह था आपने बदलकर जुवैरिया रखां। (बर्रह नेक के मायने में है, 
इसको इसलिये तब्दील किया कि इससे ख़ुद अपनी तारीफ करना 
लाशिम आता है और नेक होने का दावा ज़ाहिर होता है)। चूँकि इस 
किताव में हज़रत जुवैरिया रजियल्लाहु अन्हा की रिवायत पहली बार 
आयी है इसलिये हमने उनका तआरुफ (परिचय) करा दिया है, अगरचे 
बात लम्बी हो गयी मगर मुफ़ीद बहुत है। यह हालात किताब 
अलू-इसाबा और अल्‌-इस्तीआव से लिए गये हैं। 

यहाँ यह बात देखने की है कि एक यहूदी औरत रसूले खुदा 
सल्लल्लाहु अलैहि व सल्लम की बा बरकत सोहबत में आते ही कैसी 
इबादत करने वाली और अल्लाह का जिक्र करने वाली बन गयी कि 
धण्टों मुसल्ले पर बैठी हुई अल्लाह से लौ लगा रही है। दर हकीकत 
इुनुरे अदस सल्लल्लाहु अलैहि व सल्लम की तालीम व तरबियत से 
मर्दों और औरतों में बन्दगी की शान उजागर हो जाती थी और 
ख़ालिक व मख्लूकृ का रिश्ता बहुत मज़बूत हो जाता था। बन्दे अपने 
ख़ालिक को पहचानने लगते थे, और ख़ालिक के अहकाम को पूरा 
करने के लिये मर-मिटते थे और दिल में अपने ख़ालिकृ व मालिक की 
याद बसाते थे और जबान को भी उसकी याद में तर रखते थे। आज 
भी जो मर्द व औरत सुन्नत की पैरवी के ज़रिये रसूलुल्लाह 
अलैहि व सल्लम से नजदीक हैं दिल व जान और सिल थ जान और जबान से जिरे से जिक्र 

DULLES 
इलाही में लगे रहते हैं। 

हदीस शरीफ से एक बात यह मालुम हुई कि अमल का ज्यादा 
होना ही सवाब का जरिया नहीं है बल्कि बाज़ मर्तबा थोड़ा अमल भी 
बड़े अमल से बढ़ जाता है जिसका सवाब ज्यादा मिल जाता है, चुनांचे 
एक मर्तबा सुब्हानल्लाहि व बिहमूदिही कहने का बहुत ज्यादा सवाब है, 
फिर इस सवाब में बेइन्तिहा इज़ाफ़ा हो गया जबकि ये अलफाज़ बढ़ा 
दियेः 

अ-द-द ख़ल्किही, रिज़ा नफ्सिही, वजि-न-त अरृशिही, मिदा-द 
कलिमातिही। | 

हम्द व तसबीह 'जबान से एक' मर्तबा निकली और उसकी मात्रा 
बढ़ाने के लिये ऊपर वाले अलफाज़ बढ़ा दिये गये। सब मुसलमान 
माओं और बहनों से दरख्वास्त है कि कम-से-कम सुबह शाम एक-एक 
तसबीह इन चीजों की इस तरह पढ़ा करें। 

(]) सुब्झनल्लाहि व बिहम्दिही अ-द-द ख़ल्किही 

` तर्जुमाः मैं अल्लाह की पाकी बयान करती हूँ और उसकी तारीफ 

करती हूँ जिस कृद्र उसकी मख्लूक है। 

(2) सुष्हानल्लाहि व बिहम्दिही रिज़ा नफ्सिही 

तर्जुमाः मैं अल्लाह की पाकी बयान करती हूँ और उसकी तारीफ 
करती हूँ जिससे वह राजी हो जाए। 

(3) सुब्हानल्लाहि व बिहम्दिही वजि-न-त अरशिही 

तर्जुमाः मैं अल्लाह की पाकी बयान करती हूँ और उसकी तारीफ 
करती हूँ जिस कद्र उसके अर्श का वज़न है। 

(4) सुब्हानल्लाहि व बिहम्दिही मिदा-द कलिमातिही । 

तर्जुमाः मैं अल्लाह की पाकी बयान करती हूँ और उसकी तारीफ 
करती हूँ जिस कृद्र उसकी तारीफ के बेइन्तिहा कलिमात लिखने की 
रोशनाई हो । 

अगर सुबह शाम न हो सके तो कम-से-कम एक तसबीह 24 
घण्टे में तो जरूर पढ़ लिया करें, अल्लाह तआला अमल की तौफीक 
दे । आमीन | 


कलिमा-ए-तौहीद के फृजाइल 

हदीस: (0) हज़रत अबू अय्यूब अन्सारी रज़ियल्लाहु अन्हु से 
रिवायत है कि हुजूरे अक्दस सल्लल्लाहु अलैहि व सल्लम ने इरशाद 
फरमाया कि जिसने दस मर्तबा यूँ कहा: 

ला इला-ह इल्लल्लाहु वहदहू ला शरी-क लहू लहुलू मुल्कु व 
लहुल्‌ हम्दु व हु-व अला कुल्लि शैइन्‌ कृदीर। 

तर्जुमाः कोई माबूद नहीं अल्लाह के सिवा, वह तन्हा है, उसका 
कोई शरीक नहीँ, उसी के लिये मुल्क है और उसी के लिये तारीफ है 
और वह हर चीज़ पर कादिर है। 

ता उसको ऐसे चार गुलाम आजाद करने का सवाब मिलेगा जों 
हज़रत इसमाईल अलैहिस्सलाम की औलाद से हों। 

(मुस्लिम शरीफ पेज 344 जिल्द 2) 

तशरीहः जब मुसलमान शरई जिहाद करते थे तो उनके पास 
बाँदी और गुलाम भी होते थे। अमीरुलू मोमिनीन जिहाद में शरीक होने 
वाले मुसलमानों पर उन काफिर कैदियों को बाँट देते थे जिनको कैद 
कर लिया जाता था।'ये जिहाद करने वालों की मिल्कियत हो जाते थे | 
फिर उनमें से बहुत-से इस्लामी अख्लाक और मुसलमानों के अच्छे 
आमाल से मुतास्सिर (प्रभावित) होकर इस्लाम कबूल कर लेते थे। 
शुलाम आजाद करने की बड़ी फुज़ीलत हदीस शरीफ में आई है। एक 
हदीस में इरशाद है कि जब किसी ने मुसलमान गुलाम आजाद कर 
दिया अल्लाह तआला उसके हर-हर अंग को यानी आजाद करने वाले 

के जिस्म के हर-हर हिस्से को दोजख़ से आजाद फरमा देंगे। 
(बुखारी व मुस्लिम) 

बयान की गयी हदीस में फरमाया कि जिसने ऊपर जिक्र हुए 
कलिमे को (जिसे हम कलिमा-ए-तौहीद कहते हैं) दस बार पढ़ लिया 
तो उसको ऐसे चार गुलाम आज़ाद करने का सवाब मिलेगा जो हजरत 
इसमाईल अलैहिस्सलाम की औलाद से हों। एक आम गुलाम आजाद 
करने का सवाब ही इतना ज़्यादा है फिर हजुरत इसमाईल 
अलैहिस्सलाम की औलाद से गुलाम आजाद करने का सवाब और 
ज्यादा बढ़ जाता है। 

इस कलिमे को दस बार पढ़ना चाहें तो दो-तीन मिनट में पढ़ 
सकते हैं। ज॒रा-सी देर के अमल पर इतना बड़ा सवाब इनायत 
फरमाना अल्लाह तआला का कितना बड़ा एहसान है। 

हजरत उबादा बिन सामित रज़ियल्लाहु अन्हु से रिवायत है कि 
हुजूरे अक्दस सल्लल्लाहु अलैहि ब सल्लम ने इरशाद फरमाया कि जो 
शख्स रात को (किसी वक्त) इस हालत में जागे कि उसके मुँह से 
(जिक्र के) अलफाज निकल रहे हों और उसने: 

ला इला-ह इल्लल्लाहु वहूदहू ला शरी-क लहू लहुलू मुल्कु व 
लहुलू हम्दु व हु-व अला कुल्लि शैइन्‌ कदीर। अल्हम्दु लिल्लाहि व 
सुब्हानल्लाहि व ला इला-ह इल्लल्लाहु वललाहु अकबरु व ला हौ-ल 
व ला कुव्व-त इल्ला बिल्लाहि रब्बिगफिर्‌ ली 

कहा, फिर रब्बिगफिर्‌ ली कहा या फरमाया कि दुआ की तो 
उसकी दुआ कबूल हो गयी। फिर अगर वुजू किया और (तहज्जुद की) 
नमाज पढ़ ली तो उसकी नमाज़ कबूल कर ली जायेगी । (बुखारी) 

हजरत अब्ुल्लाइ बिन उमर रजियल्लाहु अन्हु ने बयान फरमाया 
कि मैंने रसूले अकरम सल्लल्लाहु अलैहि व सल्लम से सुना है कि जो 
शख्स ला इला-ह इल्लल्लाहु वहृदहू ला शरी-क लहू लहुलू मुल्कु व 

लडुल्‌ हम्दु व हु-व अला कुल्लि शैइन्‌ कुदीर कहे जिससे उसका 
मकृसद सिर्फ अल्लाह पाक की रिजा हो तो अल्लाह तआला उसको 
जन्नातुन्नईम में दाखिल फृरमायेगा। (तिबरानी) 

इस कलिमे को कलिमा-ए-तीहीद और कलिमा-ए-चहारुम कहते हैं ` 
जैसा किः 

सुन्हानल्लाहि वल्हम्दु लिल्लाहि व ला इला-ह 
इल्लल्लाहु वल्लाहु अकबर 

को कलिमा-ए-तमजीद और. कलिमा-ए-सोम कहते हैं। हदीसों में 
इनके पढ़ने की फज़ीलतें बयान हुई हैं, और इनके नाम या नम्बर 
अवाम में मशहूर हो गये हैं और पहचान करने के लिये इस तरह नाम 
रखने में कोई हर्ज भी नहीं है। ॒ 

कलिमा-ए-तीहीद को बहुत-से मीकों में पढ़ने की तरगीब दी गयी 
है। हुजूरे अक्रदस सल्लल्लाहु अलैहि व सल्सम ने हज के मीके पर जब 
सफा-मरवा (पहाड़ियों) की सई (यह हज और उमरे का एक रुक्न है) 
फरमाई तो सफा पर इस कलिमे को पढ़ा और इन लफ़्जों का इजाफा : 
फरमायाः 

जा इला-ह इल्लल्लाहु वहृदहू अन्ज-ज वञूदहू व न-स-र अब्दहू ; 
व ह-जमल्‌ अहजा-ब वहूदडू ] 

फिर सफा से चलकर मरवा पर पहुँचे तो वहाँ भी वही अमल 
किया जो सफा पर किया था। (मुस्लिम शरीफ) 

तिर्मिजी शरीफ में है कि हुजूरे अक्दस सल्ल० ने इरशाद फ्रमाया | 
कि सबसे बेहतरीन दुआ अरफा के दिन (यानी हज के मौके पर ' 
अरफात) की दुआ है और सबसे बेहतरीन कलिमा जो मैंने और मुझसे | 
पहले नबियों ने (इस मीके पर) कहा यह हैः 

ला इला-ह इल्लल्लाहु वहृदहू ला शरी-क लहू लहुलू मुल्कु व॒ | 
लहुल्‌ हम्दु द हु-व अला कुल्लि शैइन्‌ कृदीर। 


=== | 























कलिमा-ए-तौहीद के जिक्र हुए अलफाज के साथ दूसरी रिवायतों 
में बियदिहिलू ख़ैरु और युहूयी व युमीतु और व हु-व हय्युलू ला 
यमूतु का इजाफा भी फरमाया है। 

हजरत उमर रजियल्लाहु अन्हु से रिवायत है कि हुजूरे अक्दस 
सल्लल्लाहु अलैहि व सल्लम ने इरशाद फरमाया कि जिस शख्स ने 
बाज़ार में यह कहा 

ला इला-इ इल्लल्लाहु वड्दहू ला शरी-क लहू लहुल्‌ मुल्कु व 
लहुलू हम्दु युहूयी व युमीतु व हु-व हथ्युलू ला यमूतु बियदिहिल्‌ खैरु 
व हु-व अला कुल्लि शैइन्‌ कृदीर 

तर्जुमाः कोई माबूद नहीं अल्लाह के सिवा वह तन्हा है उसका 
कोई शरीक नहीं, उसी के लिये मुल्क है और उसी के लिये सब तारीफ 
है, वही जिन्दा फरमाता है और वही मौत देता है और वह हमेशा 
जिन्दा है उसको मौत नहीं आयेगी, और वह हर चीज पर कादिर है। 

तो उसके लिये अल्लाह तआला दस लाख नेकियाँ लिख देंगे, और 
उसके दस लाख गुनाह माफ फरमा देंगे और उसके दस लाख दरजे 
बुलन्द फरमा देंगे और उसके लिये जन्नत में एक घर बना देंगे। 

(तिर्मिजी व इब्ने माजा) 

हज़रत अबदुर्रहमान बिन गनम रज़ियल्लाहु अन्हु हुजूरे अक्दस 
सल्लल्लाहु अलैहि व सल्लम से रिवायत करते हैं कि जो शख्स मगरिब 
और फृजर की नमाज से फारिग होकर अपनी जगह से हटे बगैर 
(उसी तरह) टॉंगें मोड़े हुए (जिस तरह अत्तहिय्यात पढ़ने के लिये बैठा 
है) दस बारः 

ला इला-ह इल्लल्लाहु वह्दहू ला शरी-क लहू लहुल्‌ मुल्कु व 
लहुलू हम्दु युझ्यी व युमीतु व हु-व हय्युलू ला यमूतु बियदिहिलू खैरु 
व हु-व अला कुल्लि शैइनू कृदीर 

पढ़ ले तो हर बार के बदले उसके लिये दस नेकियाँ लिख दी 

जायेंगी और ये कलिमाल हर तकलीफ से और शैतान मरदूद से उसके 
लिये हिफाजत की चीज़ बन जायेंगे और सिवाय शिर्क के कोई गुनाह 
उसको हलाक न कर सकेगा? और यह शख्स सबसे अफृज़ल होगा, 
अलावा उसके कि कोई शख्स इससे बढ़ जाये (यानी) इससे ज्यादा कह 
ले जो इसने कहा। (मिश्कात) 

बाज़ रिवायतों में है कि इन कलिमात को किसी से बात करने से 
पहले-पहले पढ़ ले और बाज़ रिवायतों में इन कलिमात को अस्र की 
नमाज से फारिग होकर पढ़ना भी आया है। (तरगीब) 

हजरत मुगीस बिन शुअबा रजियल्लाहु अन्हु रिवायत फरमाते हैं 
कि हुजूरे अक्दस सल्लल्लाहु अलैहि व सल्लम हर फर्ज नमाज़ के बाद _ 
यह पढ़ते थे: 

जा इला-ह इल्लल्लाइ वहदहू ला शरी-क लहू लहुलू मुल्कु व 
लइल्‌ हम्दु व हु-व अला कुल्लि शैइनू कुदीर। अल्लाहुम्‌-म ला 
मानि-अ लिमा अअतै-त व ला मुञति-य लिमा मनअ-त व ला 
यन्फृशु जलूजद्दि मिन्कल्‌ जद्दु। 

तर्जुमाः कोई माबूद नहीं अल्लाह के सिवा, वह तन्हा है उसका 
कोई शरीक नहीं, उसी के लिये मुल्क और उसी के लिये तारीफृ है, 
और वह हर चीज़ पर कादिर है। ऐ अल्लाह! तू जो कुछ अता फरमाये 
उसका कोई रोकने वाला नहीं और जो कुछ तू रोक ले उसका कोई देने 
वाला नहाँ। और किसी माल वाले को उसका माल तेरे फैसले के 
मुकाबले में कोई नफा नहीं दे सकता । 

फुर्ण नमाजों के बाद जो तसबीहात पढ़ने को बतायी हैं उनके 
पढ़ने के कई तरीके बयान किए गये हैं, उनमें से एक यह है कि 33 
बार सुब्हानल्लाहि 33 बार अल्हम्दु लिल्लाहि 33 बार अल्लाहु 
अकबर कहे, इस तरह निन्नानवे (99) अदद हो जाते हैं और सौ 
(00) का अदद पूरा करने के लिए ला इला-ह इल्लल्लाडु वहूदहू ला 
प 


Tees 














शरी-क लहू लहुलू मुल्कु व लहुलू हम्दु व हु-व अला कुल्लि शैइन्‌ 
कृदीर एक बार पढ़ ले। (मिश्कात शरीफ) 


इस्तिगफार 

अल्लाह के जिक्र में इस्तिगफार की भी बड़ी अहमियत है । 
अल्लाह तआला से गुनाहों की मगफिरत चाहने को इस्तिगफार कहते 
हैं। अल्लाह तआला ने अपने नबी पाक सल्लल्लाहु अलैहि व सल्लम 
को इस्तिगफार का हुक्म देते हुए इरशाद फरमाया किः 

फू-सब्बिहू बिहम्दि रब्बि-क वस्तगफिर्‌हु इन्नहू का-न तव्याबा 

तर्जुमाः पस आप अपने रब की तसबीह और तारीफ बयान 
कीजिये और उससे मगफिरित की दरख्यास्त कीजिये, बेशक वह बड़ा 
तौबा कृबूल फरमाने वाला है। 

और आम मोमिनों को इस्तिगृफार का हुक्म देते हुए इरशाद 
फुरमावा किः 

व मा तुकृद्दिमू लि-अन्फुसिकुम्‌ मिन्‌ खरैरिन्‌ तजिदूहु जिन्दल्लाहि 
हु-व खौरंवू-व अअ्‌-जु-म अजूरा, वस्तगफिरुल्ला-ह इन्नल्ला-ह 
गफुरुरहीम | 

तर्जुमाः और जो नेक अमल अपने लिये आगे भेज दोगे उसको 
अल्लाह के पास पहुँचकर उससे अच्छा और सवाब में बड़ा पाओगे, 
और अल्लाह से गुनाह माफ कराते रहो, बेशक अल्लाह माफ करने 
वाला रहम करने वाला है। 

हज़रत अबू सईद खुदरी रजियल्लाहु अन्हु से रिवायत है कि 
रसूले खुदा सल्लल्लाहु अलैहि व सल्लम ने इरशाद फरमाया है कि 
(जब) शैतान (मर्दूद हो गया तो उस) ने कहा कि ऐ रब! तेरी इज्जत 
की कृसम है मैं तेरे बन्दों को हमेशा बहकाता रहुँगा, जब तक उनकी 
रहें उनके जिस्मों में रहेंगी। अल्लाह तआला ने फरमाया कि मुझे कसम 

है अपनी इज्जत व जलाल की और अपने बुलन्द मुकाम की जब तक 
वे मुझसे इस्तिग्फार करते रहेंगे मैं उनको बख्शता रहूँगा । (अहमद) 
हुजूरे अक्दस सल्लल्लाहु अलैहि व सल्लम ने इरशाद फ्रमाया कि 
जो कोई: 
अस्तगफिरुल्लाहल्लजी ला इला-ह इल्ला हुवलू हय्युलु कृय्यूमु व 
अतूबु इलैहि 
कहे उसकी मगफिरत कर दी जायेगी अगरचे मैदाने जिहाद से 
भागा हो। (मिश्कात शरीफ) [ 
एक हदीस में है कि रसूले खुदा सल्ल० ने इरशाद फरमाया है कि 
जिसको यह पसन्द हो कि उसका आमालनामा उसको खुश करे तो 
चाहिये कि ख़ूब ज्यादा इस्तिगफार करता रहे। (तरगीब) 
मोमिन बन्दो को चाहिये कि दूसरे जिक्रों और विदों के साथ 
इस्तिगफार की कसरत को भी माभूल बनायें। कम-से-कम सुबह व 
शाम सौ-सौ बार तो इस्तिगफार पढ़ ही लिया करें। इसके अलावा जिस 
कृद्र मुमकिन हो इस्तिगफार की कसरत करें। 
इस्तिगफार के अलफ़ाज अभी-अभी दो रिवायतों में गुजर चुके हैं 
उनको इख्तियार करें, और कुछ भी याद न होता हो तो 
अल्लाइुः्म्गूफिर्‌ ली ही ख़ूब ज्यादा पढ़ते रहें। इस्तिगफार के फायदे 
तफृसील के साथ किताब के आख़िर में आ रहे हैं, इन्शा-अल्‍्लाह 
तआला वहाँ बुजुर्गों से नकल किये गये इस्तिगफार के अलफाज़ भी 
लिख दिये हैं । 


नबी पाक पर दुरूद व सलाम के फूजाइल 


जिक्र में दुरूद शरीफ को भी बहुत अहमियत हासिल है। कुरआन 
मजीद में दुरूद व सलाम का हुक्म वारिद हुआ है और हदीसों में 
इसकी बड़ी फृजीलत आयी है। हमने ' 'दुरूद व सलाम के फज़ाइल” के 


=== 

उनवान से एक मुस्तकिल रिसाला लिखा है, यहाँ मुख्तसर तरीके पर 
चन्द हदीसें दर्ज करते हैं। 

हजरत अनस रजियल्लाहु अन्हु से रिवायत है कि हुजूरे अक्दस 
सल्लल्लाहु अलैहि व सल्लम ने इरशाद फुरमाया है कि जो शख्स एक 
बार मुझपर दुरूद पढ़े अल्लाह तआला उसपर दस रहमतें नाज़िल 
फरमायेगा और उसके दस गुनाह माफ होंगे और उसके दस दर्जे बुलन्द 
कर दिये जायेंगे। (निसाई शरीफ) और उसके लिये दस नेकियाँ लिख 
दी जायेंगी और उसको दस गुलाम आजाद करने के बराबर सवाब 
मिलेगा । (तरगीब) 

हजरत अब्दुल्लाह बिन मसऊद रजियल्लाहु अन्हु से रिवायत है 
कि रसूले खुदा सल्लल्लाहु अलैहि व सल्लम ने इरशाद फरमाया कि 
जिसने मुझपर दुरूद पढ़ा और यूँ कहाः 

अलू-मक्अदलू मुरकर्र-ब अिन्द-क यीमल्‌ कियामति अल्लाहुम्‌-म 
अन्जिल्हु 

तर्जुमा: ऐ अल्लाह! सय्यिदना मुहम्मद सल्लल्लाहु अलैहि व सल्लम 
को कियामत के दिन अपने नजदीक मुकाम में नाजिल कीजियो। 

तो उसके लिये मेरी शफाअत (सिफारिश) जरूरी होगी । (मिश्कात) 

हजरत अबू हुरैरह रजियल्लाहु अन्हु से रिवायत है कि हुजूरे 
अक्दस सल्ल० का इरशाद है कि अल्लाह के बहुत-से फरिश्ते जमीन 
में गश्त लगाते फिरते हैं और उनका का काम यह है कि मेरी उम्मत 
का सलाम मुझ तक पहुँचा देते हैं। (मिश्कात शरीफ) 

हजरत अबू तलहा रजियल्लाहु अन्हु का बयान है कि एक दिन 
रसूले खुदा सल्लल्लाहु अलैहि व सललम (सहाबा के मजमे में) इस 
हालत में तशरीफ लाये कि आपके मुबारक चेहरे पर खुशी जाहिर हो 
रही थी। (मजमे में पहुँचकर) फरमाया कि जिबराईल मेरे पास आये 
और उन्होंने बताया कि अल्लाह तआला फरमाते हैं कि ऐ मुहम्मद! 

क्या तुमको यह बात खुश न करेगी कि तुम्हारी उम्मत में से जो शख्स 
लुम पर दुरूद भेजेगा मैं उसपर दस रहमतें नाजिल करूँगा। और जो 
शख्स तुम्हारी उम्मत में से तुमपर सलाम भेजेगा तो मैं उसपर दस 
सलाम भेजूँगा। (मिश्कात शरीफ) 

इसलिए अगर कोई शख्स हज़रत मुहम्मद मुस्तफा सल्लल्लाहु 
अलैहि व सललम पर दुरूद भेजते हुए “दुरूद व सलाम” दोनों को 
मिला ले तो उसपर खुदा तआला की बीस इनायतें होंगी । 

हजरत अब्डुल्लाह बिन उमर रजियल्लाहु अन्हु फरमाते हैं कि जो 
शस रसूलुल्लाह सल्लल्लाहु अलैहि व सल्लम पर एक बार दुरूद 
शरीफ भेजेगा अल्लाह तआला और उसके फरिश्ते उसपर सत्तर बार 
रहमत भेजेंगे। (मिश्कात शरीफ) 

मुल्ला अली कारी रह० मिरकात शरहे मिश्कात में लिखते हैं कि 
मुमकिन है कि यह (यानी सत्तर रहमतें एक बार दुरूद के बदले में 
3 जाना) जुमा के दिन के साथ ख़ास हो (इस दिन की बड़ाई व 
फुजीलत की वजह से सवाब बढ़ा दिया जाता हो और बजाय दस के 
सत्तर रहमतें नाजिल होती हों। वल्लाहु अअूलम)। 

हजरत अली रजियल्लाहु अन्हु से रिवायत है कि हुजूरे अकरम 
सल्लल्लाहु अलैहि व सल्लम ने इरशाद फुरमाया कि वह पूरा बख्रील 
और कन्जूस है जिसके सामने मेरा जिक्र हो और उसने मुझपर दुखद 
न पढ़ा । (तिर्मिजी शरीफ) 

एक हदीस में इरशाद है कि जुल्म की बात है कि मैं किसी के 
सामने जिक्र किया जाऊं और वह मुझपर दुरूद न भेजे। 

(कंजुलू उम्माल) 

हज़रत उमर फारूक रजियल्लाहु श॒न्हु ने इरशाद फरमाया कि 
उआ आस्रमान व ज़मीन के दरमियान लटकी रहती हे, जरा भी आगे 
नहीं चढ़ती जब तक तू अपने नबी सल्लल्लाहु अलैहि व सललम पर 

४५इ पडळ ठरळाठसमाठाळण्डचलाळळाळडामाठाणाडलाठडलाडरमाड 72/22/2202 72/44/0002 0052/ 5432, ४४ नल उप कक 
दुरूद न भेजे । (तिर्मिजी) 
और हज़रत अली रज़ियल्लाहु अन्हु ने इरशाद फरमाया कि हर 
दुआ अटकी रहती है जब तक तू अपने नबी सल्लल्लाहु अलैहि व 
सल्लम पर दुरूद न भेजे। (कंजुल उम्माल) 
इन रिवायतों से दुरूद शरीफ की चन्द फ॒जीलतें मालूम हुई । 
मोमिन बन्दों को चाहिये कि दुरूद व सलाम की भी ख़ूब कसरत करें। 
कोई मजलिस जिक्र और दुरूद व सलाम से ख़ाली न रहने दें 
हदीसः (।) हजरत अबू हुरैरह रजियल्लाहु अन्हु से रिवायत है 
कि हुजूरे अक्दस सल्लल्लाहु अलैहि व सल्लम ने इरशाद फुरमाया कि 
जो लोग किसी मजलिस में बैठे जिसमें उन्होंने अल्लाह का जिक्र न 
किया और अपने नबी पर दुरूद न भेजा तो यह मजलिस उनके लिये 
पूरी तरह नुकसान होगी। अब अल्लाह चाहे तो उनको अजाब दे और 
चाहे तो उनको बख्श दे। (मिश्कात शरीफ पेज 98 ) 
तशरीहः मोमिन बन्दों को अल्लाह का जिक्र ख़ूब कसरत से 
करना चाहिये, कोई वक्त जिक्र से ख़ाली न हो। कुरआन मजीद में 
इरशाद हैः 
DUN NE DS PS FN ७ ०! 

तर्जुमा: इसमें कोई शक व शुब्हा नहीं कि आसमानों के और 
ज़मीनों के बनाने में और एक के बाद एक रात और दिन के 
आने-जाने में दलीलें हैं अक्ल वालों के लिये, जिनकी हालत यह है कि 
वे अल्लाह की याद करते हैं खड़े भी बैठे भी और लेटे भी, और 
आसमानों और जमीनों के पैदा होने में गौर करते हैं कि ऐ. हमारे 

परवर्दिगार! आपने इसको बेकार और बेमकृसद नहीं पैदा किया, सो 
हमको दोजख़ के अजाब से बचा दीजिये | 

इस आयत में इरशाद है कि खड़े बैठे और लेटे अल्लाह तआला 
का जिक्र करते रहना चाहिये। बन्दे को यह बहुत बड़ी सआदत (नेक 
बख्ती) है कि अपने रब का नाम ले और उसके जिक्र से अपनी जबान 
को तर रखे। पिछले पन्नों में जिक्र की फृजीलत, जिक्र के अलफाज़ 
और जिक्र छोड़ देने की वईदें (डॉट डपट और सज़ा की धमकियाँ) 
तफसील के साथ गुजर चुकी हैं। इस हदीस में इरशाद फृरमाया है कि 
हेर मजलिस में अल्लाह का जिक्र करें, और उसके नबी पाक 
सल्लल्लाहु अलैहि व सल्लम पर दुरूद भेजें। जो मजलिस इन दोनों 
चीजों से ख़ाली होगी वह नुकसान का सबब होगी । पहले एक हदीस 
गुजर चुकी है कि जो लोग किसी ऐसी मजलिस से खड़े हुए जिसमें 
अल्लाह का ज़िक्र नहीं किया वह ऐसे है जैसे मुर्दा गधे की लाश के 
पास बैठे थे उसको छोड़कर उठ खड़े हों। और यह मजलिस उनके हक्‌ 
में अफसोस का सबब होगी। (अबू दाऊद) और एक हदीस में फरमाया ' 
है कि जन्नतियों को कोई हसरत (मलाल और अफसोस) न होगी ., 
सिवाय इसके कि कोई घड़ी दुनिया में अल्लाह के जिक्र के बगैर गुज़र 
गयी थी। (हिस्ने हसीन) 

ऊपर की हदीस में सिर्फ मजलिस का जिक्र है और बाज़ रिवायतों 
में यह भी है कि जो शख्स किसी जगह लेटा और उस लेटने की जगह 
उसने अल्लाह का जिक्र न किया तो यह लेटना अल्लाह की तरफ से 
उसके लिये सरासर नुक्सान है। और जो शख्स किसी चलने की जगह 
में चला जिसमें उसने अल्लाह का जिक्र न किया, तो यह चलना उसके 
लिये अल्लाह की तरफ से सरासर नुकसान होगा। (तरगीब व तरहीब) 

मोमिन बन्दों को चाहिये कि जहाँ कहीं हों और जिस जगह भी 
बैठें या लेटें या चलें, चाहे थोड़ी ही देर का लेटना बैठना या चलना हो 

कुछ न कुछ अल्लाह का ज़िक्र कर लिया करें। 


मजलिस के आख़िर में उठने से पहले पढ़ने की दुआ 

हदीसः (2) हजरत अबू हुरैरह रजियल्लाहु अन्हु से रिवाणत है 
कि हुजूरे अक्दस सल्ल० ने इरशाद फरमाया कि जो शख्स केसी 
मजलिस में बैठा फिर उसमें उसकी बेजा बातें बहुत हो गयीं और 
उसने उस मजलिस से उठने से पहले यह पढ़ लियाः 

सुब्हानकल्लाहुम्‌-म व बिहम्दि-क अश्हदु अल्ला इला-ह इल्ला 
अनू-त अस्तगफिरु-क व अतूबु इलै-क 

तर्जुमाः मैं अल्लाह की पाकी बयान करता हूँ और उसकी तारीफ 
करता हूँ। मैं गवाही देता हूँ कि तेरे सिवा कोई माबूद नहीं, तुझसे 
गुनाहों की माफी चाहता हूँ और तेरी बारगाह में तौबा करता हूँ। 

तो जो कुछ उसने उस मजलिस में कहा है वह बख्श दिया 
जायेगा । (तिर्मिजी शरीफ पेज 495) 

तशरीहः यह हदीस हजरत अबू हुरैरह रजियल्लाहु अन्हु के 
अलावा दूसरे सहाबा रजियल्लाहु अन्हुम से भी रिवायत की गयी है। 
अबू दाऊद शरीफ में हजरत अबू बरजा अस्लमी रज़ियल्लाहु अन्हु से 
रिवायत है कि हुजूरे अक्दस सल्लल्लाहु अलैहि व सल्लम जब मजलिस 
से खड़े होने का इरादा फरमाते थे तो सबसे आख़िर में यही जिक्र हुए 
अलफाज़ पढ़ते थे। एक शख्स ने अर्ज किया या रसूलल्लाह! आप ऐसे 
कलिमात पढ़ते हैं जो पहले नहीं पढ़े? आप सल्लल्लाहु अलैहि व 
सल्लम ने फरमाया मजलिस में जो कुछ हुआ हो ये कलिमात उसके 
लिये कफ़्फारा बन जाते हैं। 

हाफिज मुन्जरी रह० ने “तरगीब व तरहीब” में हजरत आयशा 
रजियल्लाहु अन्हा से नकुल किया है कि हुजूरे अक्दस सन्लल्लाहु 
अलैहि व सल्लम जब किसी मजलिस में बैठते या नमाज़ पढ़कर फारिग 
होते तो चन्द कलिमात अदा फुरमाते थे, मैने उन कलिमात के बारे में 

सवाल किया तो इरशाद फरमाया कि (इन कलिमात के पढ़ने का 
फायदा यह है कि मजलिस में) अगर खैर की बातें की होंगी तो ये 
कलिमात उन बातों पर कियामत के दिन तक मोहर बन जायेंगे, और 
अगर बुरी बातें की होंगी तो उनके लिये कफ़्फारा बन जायेंगे। ये | 
कलिमात वही हैं जो ऊपर गुजरे। (निसाई शरीफ) 
मजलिस से उठने से पहले इनको जरूर पढ़ लेना चाहिये और | 
तीन बार पढ़ ले तो बेहतर है क्योंकि बाज़ रिवायतों में यह अदद 
(संख्या) जिक्र हुआ है। (जैसा कि तरगीब में है, और उसमें यह और | 
बढ़ाया है इगफिर ली व तुब अलयू-य) जरा-सी जवान हिलाने में | 
कितना बड़ा नफा हासिल होता है। | 
और यह भी जान लेना चाहिए कि ये कलिमात पढ़ लेमे से बन्दों 
के हक माफ़ न होंगे, जैसे किसी की गीबत की या ग्रीबत सुनी, या 
चुगली खाई तो उसके लिये हक्‌ वाले से माफी मागे, और अगर उसको 
खवर न हुई हो तो उसके लिये इतना ज्यादा इस्तिगफार करे कि दिल , 
गवाही दे दे कि उसके बारे में जो कुछ कहा था उसकी तलाफी हो : 
गयी। ख़ूब समझ लो । 


तिलावत और जिक्र के बारे में चन्द अहकाम । 

हदीस: (73) हजरत अली मुर्तजा रज़ियल्लाहु अन्हु ने फरमावा न्‍ 
कि नबी करीम सल्लल्लाहु अलैहि व सल्लम पाखाने (शौचालय) से - 
निकलकर (वुजु के बगैर ही) हमको कुरआन शरीफ पढ़ाते थे और * 
हमारे साथ गोश्त खा लेते थे और कुरआन मजीद (की तिलावत) से 
आपको गुस्ल फूर्ज होने वाली हालत के अलावा कोई चीज़ रोकने वाली 
न धी। 

हदीसः (4) हज़रत अलुल्लाह बिन अबू बक्र (ताबिई रह०) 
फरमाते हैं कि रसूले अकरम सल्लल्लाहु अलैहि व सल्लम ने हजरत 
अमर बिन हज़म रह० के लिये मज़मून तहरीर र फाय, उसमें यह उसमें यह 

















बात (भी) थी कि कुरआन शरीफ को सिर्फ पाक आदमी ही छू सकता 
है। (मिश्कात शरीफ पेज 50) 

हदीसः (!5) हजरत आयशा रजियल्लाहु अन्हा से रिवायत है कि 
हजरत रसूले अकरम सल्लल्लाहु अलैहि व सल्लम ने इरशाद फरमाया 
कि उन घरों को (जिनके दरवाजों में मस्जिद से होकर गुजरना पड़ता 
है) मस्जिद के रुख़ से फैर दो। (यानी दरवाजों का रुख़ बदल दो) 
क्योंकि मैं मस्जिद (के दाखिल होने) को माहवारी के हाल वाली औरत 
के लिये और जिसपर गुस्ल फुर्ज हो उसके लिए हलाल नहीं कुरार देता 
हूँ । (मिश्कात शरीफ पेज 50) 

हदीसः (76) हजरत अब्दुल्लाह बिन उमर रज़ियल्लाइु अन्हु का 
बयान है कि रसूले अकरम सल्लल्लाहु अलैहि व सल्लम ने फरमाया कि 
हैज़ वाली औरत (जो माहवारी से हो) और जिसपर गुस्ल फर्ज हो (मर्द 
हो या औरत) कुछ भी कुरआन न पढ़े। (मिश्कात शरीफ पैज 49) 

तशरीहः इन हदीसों में नापाक (जिसपर गुस्ल फुर्ज हो) और हैज़ 
वाली औरत और बेवुजू के बाज शरई अहकाम बयान किये गये हैं। 
जिस पर गुस्ल फर्ज हो उसे 'जुनुब' कहते हैं, और औरत नमाज छूटने 
वाले दिनों में हो तो उसे 'हाइज' (हैज वाली) कहते हैं। और जिसका 
वुजू न हो उसे 'मुहदिस' कहते हैं। इन तीनों के मुताल्लिक्‌ कुछ 
मसाइल हैं जो आगे दर्ज किये जाते हैं । 

मसलाः 'जुनुव' और 'मुहदिस' नमाज नहीं पढ़ सकते। जब फर्ज 
नमाज़ पढ़ने का वक्‍त आ जाये तो जुनुब पर गुस्ल करना और मुहदिस 
पर वुजू करना फर्ज हो जाता है। 

मसलाः माहवारी वाली औरत पर नमाज पढ़ना फुर्ज नहीँ है, जब 
माहवारी के दिन ख़त्म हो जायें तो नमाज़ के लिये गुस्ल करना फर्ज हो 
जाता है। अगर माहवारी के दिन खत्म होने से पहले किसी वजह से 
गुस्ल कर लिया तो उस गुस्ल से पाक न होगी, और पाक औरत के 

अहकाम उसपर जारी न होंगे। 

मसलाः मुहदिस मर्द हो या औरत कुरआन शरीफ नहीं छू सकते 
अलबत्ता हिज (मुँह जबानी) कुरआन शरीफ पढ़ सकते हैं। जब कोई 
शख्स पेशाब या पाख़ाना करने या और किसी वजह से बेवुजू हो जाये 
तो वह खाना भी खा सकता है और कुरआन शरीफ भी पढ़ सकता है 
और कलिमा व दुरूद शरीफ व इस्तिगफार भी पढ़ सकता है, अलबत्ता 
कुरआन शरीफ नहीं छू सकता। और न दुजू किये बगैर नमाज़ पढ़ 
सकता है, फुर्ज नमाज़ हो या नफिल। 

मसलाः जुनुब (जिसपर गुस्ल फूर्ज हो) और हाइज (माहवारी वाली 
औरत) को न कुरआन शरीफ पढ़ने की इजाज़त है न छूने की। . 

` मसलाः कुरआन शरीफ के अलावा पढ़ने की जो चीजें हैं जैसे 

पहला दूसरा तीसरा चौथा कलिमा और दुरूद शरीफ और इस्तिग्रफार 
को जुनुब और हाइज़ सब पढ़ सकते हैं, बल्कि अगर किसी आयत को 
दुआ के तीर पर जुनुब और हाइज पढ़ें तो उसके पढ़ने की भी . 
इजाजत है। जैसे रब्बना आतिना फिदूदुन्या ह-स-नतंवू-व फिलू- 
आख़िरति ह-स-नतंव्‌-व किना अजाबन्नार अलबत्ता बतौर तिलावत ! 
पढ़ने की इजाज़त नहीं। | 

मसला: जिस शख्स पर गुस्ल फर्ज हो और जो औरत माहवारी : 
से हो उसे मस्जिद में दाखिल होना जायज नहीं है। ; 

दस्तूरुल अमल 

तिलावत और ज़िक्र और दुरूद व सलाम के फुजाइल मालूम हुए। 
अब हर शख्स अपने दस्तूरुल अमल (एक कार्यक्रम) बना ले जिसपर | 
- अमल करता रहे। हम एक ऐसा दस्तूरल अमल लिख रहे हैं जिसपर | 

आसानी से हर शख्स अमल कर सकता है। 


=== 

४८80 ९५७५४ 
सुबह व शाम 
(।) सुबह को सूरः यासीन पढ़ें और उसके साथ फुरसत के 
हिसाब से एक या दो पारे कुरआन पाक के पढ़ें। 
(2) सुबह शाम सौ बार तीसरा कलिमा यानीः 
सुन्हानल्लाहि वल्हम्दु लिल्लाहि व ला इला-ह इल्लल्साहु वल्लाइ 
अकबरु व ला हौ-ल व ला कुव्व-त इल्ला बिल्लाहिलू अलिय्यिल्‌ 
अजीम पढ़ें। 
(3) सौ बार अस्तगफिरुल्लाहल्लजी ला इला-ह इल्ला हुवलू 
हय्युलू कृय्यूमु व अतूबु इलैहि पढ़ें। 
(4) सौ बार दुरूद शरीफ पढ़ें। (नमाज में जो दुरूद शरीफ पढ़ते 
हैं वह बेंहतर है)। 
(5) सौ वार ला इला-ह इल्लल्लाहु वहूदहू ला शरी-क लहू 
लहुलू मुल्कु व सहुलू हम्दु व हु-व अला कुल्लि शैइनू कृदीर। 
(6) सय्मिदुल्‌ इस्तिगृफार एक बार। 
(7) सुब्हानल्लाहि व विहम्दिही अ-द-द ख़ल्किही (तीन बार) 
सुब्हानल्लाहि व बिहम्दिही मिदा-द कलिमातिही (तीन बार)। 
अगर फुजर की नमाज़ जमाअत के साथ () पढ़कर उसी जगह 
बैठे-बैठे ये चीजें पढ़ लें (जो थोड़ा-सा ही वक्त होता है) तो आसानी 
से ये सब चीज़ें एक ही मजलिस में पढ़ी जा सकती हैं, और इनके 
पढ़ने के लिये बैठना इशराक्‌ की नमाज पढ़ने का भी जरिया बन 
जायेगा, और इस तरह से (इन चीजों के फजाइल के अलावा) एक हज 
और एक उमरे का सवाब और ज्यादा मिलेगा। (तिर्मिजी शरीफ) 
शाम को अस्र के बाद इन चीजों को पढ़ लें। अस्र से मगरिब 
0) औरतें तन्हा (बिना जमाअत के) नमाज़ पढ़ती हैं वे फूजर पढ़कर उसी जगह 
बैठे-बैठे जिक्र करती रहेंगी और सूरज ऊंचा होने पर दो रक्अत पढ़ लेंगी तो उनको 
भी इन्शा-अल्लाह तआला बहुत ज्यादा सवाब मिलेगा। 


one 

तक जिक्र करने की बहुत फजीलत वारिद हुई है। उस वक्त न हो सके 

तो मगरिब के बाद पढ़ लें। उस वक्त भी न हो सके तो इशा पढ़कर 

पढ़ लें। एक साथ न हो सके तो कुछ अस्र के बाद, कुछ मगरिब के 

बाद, कुछ इशा के बाद पढ़ लें। बेकार की और फुजूल बातों से बचने 

का फिक्र करेंगे तो बहुत वक्त निकल आयेगा इन्शा-अल्लाह तआला । 

रात को सूरः यासीन, सूरः वाकिआ, सूरः मुल्क, सूरः अलिफ 
लाम मीम सज्दा पढ़ लें । कुछ भी न हो सके तो सूरः मुल्क 

(तबारकल्लजी) तो जरूर ही पढ़ लें। 

सोते वक्त 

{!) सोने की दुआ बिइस्मि-क अल्लाहुम्‌-म अमूतु व अहया 

पढ़ें । ह 
. (2) सुब्हानल्लांहि, अल्हम्दु लिल्लाहि 33, 33 बार, अल्लाहु . 

अंकडेर 34 बार। [ [ 

(3) सूरः ब-करः आख़िरी दो आयतें आमनर्र॑सूलु से सूरः के 
ख़त्म तक एक बार! चारों कुल, सूरः फातिहा एक-एक बार। आयतुल्‌ 
कुर्सी एक बार। अस्तगफिरुल्लाहल्लजी ला इला-ह इल्ला हुवल्‌ हय्युलू 
कृय्यूमु व अतूबु इलैहि (तीन बार) । 

फुर्ज नमाजों के बाद 

सुब्हानल्लाहि, अल्हम्दु लिल्लाहि 33, 33 वार, अल्लाहु अकबर 
34 बार, आयतुलु कुर्सी एक वार, चारों कुल एक-एक बार। 

यह मुख्तसर-सा दस्तूरुल अमल नमाज़ के बाद का और सुबह 
शाम और रात का हमने लिख दिया है, इसके अलावा मुख्तलिफ 
हालात की मसनून दुआओं की भी पाबन्दी करें जो इन्शा-अल्लाह आगे 
आ रही हैं। और इनके अलावा हर वकत अपनी जबान अल्लाह की 
याद में तर रखें। 


